Matouš 12 SNC - Mateo 12 AKCB\nYesu Yɛ Homeda Wura\n1Homeda bi, Yesu ne nʼasuafo no kɔfaa aburowfuw bi mu. Wɔnam aburowfuw no mu no, ɔkɔm dee asuafo no ma wɔpenpan aburow no bi wee. 2Farisifo bi huu nea asuafo no reyɛ no, anyɛ wɔn abodwo. Wobisaa Yesu se, “Woahu sɛ wʼasuafo no abu Homeda mmara no so?”\n3Yesu nso bisaa wɔn se, “Monkenkan nea Ɔhene Dawid yɛe, bere a ɔkɔm dee ɔne wɔn a na wɔka ne ho no? 4Wɔkɔɔ Onyankopɔn fi kodii brodo a wɔde abɔ afɔre, a anka wonni ho kwan sɛ wodi, gye ɔsɔfo nko ara no. Ɛno nso yɛ mmara so bu? 5Na monnsan nkenkan mfii Mose mmara no mu, sɛ asɔfo a wɔyɛ hyiadan mu adwuma no tumi yɛ adwuma Homeda nso? 6Mereka ama moate ase sɛ, nea ɔkyɛn hyiadan no wɔ ha! 7Sɛ moate asɛm a ese, ‘Mmɔborɔhunu na mepɛ na ɛnyɛ afɔrebɔ’ no ase yiye a, anka moremmu wɔn a wonni fɔ no fɔ. 8Na me, Onipa Ba no, meyɛ Homeda no wura.”\n9Yesu fii nea ɔwɔ hɔ no kɔɔ hyiadan mu. 10Ohuu ɔbarima bi wɔ ɔdan mu hɔ a na ne nsa baako awu. Farisifo no bisaa Yesu se, “Enti mmara ma ho kwan sɛ obi sa yare Homeda ana?”12.10 Mmara akyerɛkyerɛfo mma ayaresa ho kwan homeda; gye sɛ wohu sɛ, sɛ wɔansa ɔyarefo no yare da no ara na ade kye a, obewu. Obi a na ne nsa awu no de, na ɛnyɛ nea owu hunahuna no. Wobisaa eyi sɛnea ɛbɛyɛ a wobenya kwan atoto nʼano na wɔakyere no!\n11Yesu buaa wɔn se, “Mo mu hena na ɔwɔ oguan baako na sɛ ɔkɔtɔ amoa mu Homeda a, ɔrenyi no? Ɔkwan biara so wobɛkɔ akoyi no. 12Onipa som bo sen oguan! Eyi nti ɛwɔ ho kwan sɛ wɔyɛ papa Homeda.”\n13Afei Yesu ka kyerɛɛ nea ne nsa awu no se, “Teɛ wo nsa!” Ɔyarefo no teɛɛ ne nsa. Ɔteɛɛ ne nsa no ahoɔden baa mu ma ɛyɛɛ sɛ baako no. 14Farisifo no fii adi kotuu sɛnea wɔbɛkyere Yesu akum no no ho agyina.\n15Esiane sɛ na onim pɔw a wɔrebɔ wɔ ne ho no nti, ofii hyiadan no mu maa nnipadɔm dii nʼakyi. Ɔsaa wɔn mu ayarefo no nyinaa yare. 16Nanso ɔbɔɔ wɔn ano se wɔmmmɔ nʼanwonwade a ɔyɛɛ no ho dawuru. 17Na nkɔm a Odiyifo Yesaia hyɛɛ no aba mu se:\n18“Monhwɛ mʼakoa a mayi no,\nnea medɔ no a me kra ani sɔ no,\nmede me honhom begu no so,\nna wabu amanaman atɛn.\n19Ɔrenko, na ɔrenteɛteɛ mu.\nNa obi rente ne nne wɔ abɔnten so!\n20Ɔrensɛe demmire a ɛyɛ mmerɛw no.\nKanea ntamabamma a ɛnnɛw yiye no, ɔrennum;\nkosi sɛ ɔnam atɛntrenee so de nkonimdi bɛba.\n21Ne din bɛyɛ amanaman nyinaa anidaso.”\nFarisifo Ka Se Yesu Yɛ Ɔbonsam\n22Afei wɔde obi a ɔyɛ mum san yɛ onifuraefo, na honhommɔne nso wɔ ne so brɛɛ Yesu sɛ ɔnsa no yare. Yesu saa no yare ma ɔkasae, san huu ade. 23Nnipadɔm a wɔwɔ hɔ no ho dwiriw wɔn. Wɔkae se, “Ebetumi aba sɛ Yesu yi yɛ Dawid Ba no, Agyenkwa no ana?”\n24Nanso Farisifo no tee anwonwade a Yesu yɛe no, wɔkae se, “Ɔnam ahonhommɔne nyinaa panyin, Ɔbonsam Beelsebul no so na otu ahonhommɔne.”\n25Yesu huu wɔn adwene maa wɔn mmuae se, “Ahemman biara a edi mpaapaemu no ntumi nnyina. Saa ara nso na kurow anaa ofi biara a edi mpaapaemu no ntumi nnyina. 26Na sɛ ɔbonsam retu ɔbonsam a na ɛkyerɛ sɛ ɔne ne ho na ɛreko de asɛe nʼaheman. 27Na sɛ menam Beelsebul tumi so na mitu ahonhommɔne a, hena so na mo nkurɔfo nam tu ahonhommɔne? Saa na ɛte de a, mo nkurɔfo no ara na wobebu mo atɛn. 28Nanso sɛ menam Onyankopɔn Honhom so na mitu honhommɔne de a, na ɛkyerɛ sɛ Onyankopɔn Ahenni no aba mo so.\n29“Obi ntumi nkɔ ɔhoɔdenfo fi mu nkowia no, agye sɛ onipa ko no di kan de hama kyekyere no.\n30“Obiara a onni mʼafa no, tia me. Na nea ɔne me mmoaboa ano no hwete mu. 31Mereka akyerɛ mo se, wɔde bɔne ne abususɛm nyinaa bɛkyɛ nnipa, nanso abususɛm a etia Honhom Kronkron no de, wɔremfa nkyɛ. 32Nea ɔbɛkasa atia Onipa Ba no, wɔde bɛkyɛ no. Nanso nea ɔbɛkasa atia Honhom Kronkron no de, wɔremfa nkyɛ no da biara da.\nDua Ne Nʼaba\n33“Dua biara aba na wɔde hu ne su. Dua pa sow aba pa na dua bɔne nso sow aba bɔne. 34Awɔ mma! Ɛbɛyɛ dɛn na abɔnefo sɛ mo atumi aka nea eye ho asɛm? Nea ayɛ koma ma abu so no na ano ka. 35Onipa pa anom asɛm da nnepa a ɛwɔ ne mu no adi. Saa ara na onipa bɔne nso anom asɛm da nnebɔne a ɛwɔ ne mu no adi. 36Mereka makyerɛ mo se, atemmuda no, asɛnhunu biara a obi aka no, obebu ho akontaa. 37Wʼanom asɛm so na wɔnam bebu wo bem anaa fɔ.”\n38Da bi, Yudafo mpanyimfo bi a Farisifo bi ka wɔn ho baa Yesu nkyɛn bɛka kyerɛɛ no se, ɔnyɛ nsɛnkyerɛnne bi nkyerɛ wɔn.\n39Yesu buaa wɔn se, “Ɔman a wɔyɛ abɔnefo a wonni gyidi na wɔpɛ sɛ wohu nsɛnkyerɛnne. Nanso wɔrenhu nsɛnkyerɛnne biara ka Odiyifo Yona de no ho. 40Na sɛnea Yona kodii bonsu yam nnansa no, saa ara na ɛsɛ sɛ Onipa Ba no kodi asase mu nnansa. 41Atemmuda no Ninewe mmarima ne nnɛmma bɛsɔre ayi ɔman yi atɛn, efisɛ bere a Yona kaa asɛmpa no, wɔsakraa wɔn adwene. Nanso nea ɔsen Yona wɔ ha. 42Atemmuda no, Sebahemmea bɛsɔre atia ɔman yi, efisɛ ofi asase ano nohɔ betiee Salomo nyansa nsɛm. Nanso nea ɔsen Salomo no wɔ ha.\n43“Saa ɔman nnebɔneyɛfo yi te sɛ obi a honhommɔne wɔ ne so. Sɛ honhommɔne no tu fi ne mu a, ekyinkyin, hwehwɛ homebea nanso ennya bi. 44Sɛ ɛba saa a, nea honhommɔne no ka ne se, ‘Mɛsan akɔ onipa a mifii ne mu bae no mu bio.’ Ɔsan kɔ onipa no mu na ohu sɛ ne mu da mpan, na wɔasiesie hɔ fɛfɛɛfɛ a, 45ɔsan nʼakyi kɔfa ahonhommɔne afoforo ason a wɔyɛ den kyɛn no ba ma wɔn nyinaa bɛtena ne mu. Eyi ma onipa no asetena no sɛe kyɛn ne kan asetena no.”\nYesu Ne Na Ne Ne Nuanom\n46Bere a Yesu reka asɛmpa akyerɛ nnipadɔm wɔ ofi bi mu no, ne na ne ne nuanom begyinaa afikyiri pɛɛ sɛ wɔne no kasa. 47Nnipa a wɔwɔ hɔ no mu baako kɔka kyerɛɛ Yesu se, “Wo na ne wo nuanom gyina afikyiri hɔ pɛ sɛ wɔne wo kasa.”\n48Yesu kae se, “Hena ne me na? Ɛhefo ne me nuanom?” 49Ɔkaa saa no, ɔde ne nsa kyerɛɛ nnipadɔm no ka kyerɛɛ nʼasuafo no se, “Eyinom ne me na ne me nuanom.” 50Ɔsan kaa bio se, “Obiara a ɔbɛyɛ mʼagya a ɔwɔ ɔsoro no apɛde no, ɔno ne me nuabarima, ne me nuabea ne me na.”\nAKCB : Mateo 12


उत्पत्ति 32 HCV – 1 Mose 32 ASCB | Biblica\nउत्पत्ति 32 HCV – 1 Mose 32 ASCB\nYakob Yɛ Ahoboa Kɔhyia Esau\n1Yakob ne ne fiefoɔ toaa nʼakwantuo no so. Onyankopɔn abɔfoɔ bɛhyiaa no. 2Yakob hunuu wɔn no, ɔkaa sɛ, “Ɛha yɛ Onyankopɔn fie!” Enti ɔtoo saa beaeɛ hɔ edin “Mahanaim,” a asekyerɛ ne Onyankopɔn asase.\n3Yakob somaa abɔfoɔ dii nʼanim kɔɔ ne nua Esau nkyɛn wɔ Seir a ɛwɔ Edom asase so. 4Nkra a ɔde maa wɔn nie: “Monka nkyerɛ me wura Esau sɛ, ‘Wʼakoa Yakob se, yɛn wɔfa Laban nkyɛn na makɔtena sɛ ɔhɔhoɔ ara de bɛsi ɛnnɛ yi. 5Ɛnnɛ deɛ, mewɔ anantwie ne mfunumu, nnwan ne mmirekyie, nkoa ne mfenaa bebree. Masoma mʼabɔfoɔ yi aba wo, me wura nkyɛn, sɛ wɔmmɛka nkyerɛ wo sɛ, mereba. Mewɔ anidasoɔ nso sɛ, mɛnya wʼanim animuonyam ama woagye me fɛ so.’ ”\n6Asomafoɔ no sane baa Yakob nkyɛn no, wɔbɛka kyerɛɛ no sɛ, “Yɛkɔɔ wo nua Esau nkyɛn kɔkaa wo nkra no kyerɛɛ no, na ɔse ɔreba abɛhyia wo, na mmarima ahanan na wɔka ne ho reba.”\n7Yakob de ehu ne awerɛhoɔ kyekyɛɛ nnipa a ɔne wɔn nam no ne mmoa no mu akuo mmienu. 8Ɔkaa wɔ ne tirim sɛ, “Sɛ ɛba sɛ, Esau ne ne dɔm no ba bɛto hyɛ ekuo baako so a, ekuo a ɛtɔ so mmienu no bɛdwane.”\n9Afei, Yakob bɔɔ Awurade mpaeɛ sɛ, “Ao, Awurade Onyankopɔn a mʼagya Abraham ne mʼagya Isak somm wo, Ao, Awurade a woka kyerɛɛ me sɛ, ‘Sane kɔ wʼasase so ne wʼabusua mu, na mɛma woayɛ ɔdefoɔ.’ 10Wʼadɔeɛ a wode ayɛ me ne nokorɛ a woadi wʼakoa no mu kakra bi mpo, mfata me. Ɛda a mefirii fie kɔtwaa Asubɔnten Yordan no, na me poma nko ara na ɛkura me, nanso ɛnnɛ, me na mekura ɛdɔm ahodoɔ mmienu yi. 11Mesrɛ wo, gye me firi me nua Esau nsam. Mesuro sɛ ɔbɛto ahyɛ me ne me yerenom ne me mma so. 12Nanso, wo na woahyɛ me bɔ sɛ, ‘Nokorɛ mu, mɛma woanya wo ho, na mama wʼase afɛe ayɛ sɛ mpoano anwea a wɔntumi nkan.’ ”\n13Saa ɛda no, ɔdaa hɔ. Na ɔyii nʼagyapadeɛ no bi sɛ akyɛdeɛ a ɔde bɛma ne nua Esau. 14Nneɛma no nie: Mmirekyibereɛ ahanu, mpapo aduonu, nnwammedeɛ ahanu, nnwennini aduonu. 15Nyoma bereɛ aduasa ne wɔn mma, anantwibereɛ aduanan, anantwinini edu, mfunumubereɛ aduonu, mfunumunini edu. 16Ɔkyekyɛɛ mmoa no mu akuakuo, de maa nʼasomfoɔ a ekuo baako biara hyɛ ɔsomfoɔ baako nsa. Ɔka kyerɛɛ nʼasomfoɔ no sɛ, “Monni mʼanim nkɔ, na mmom, momma akwan nneda mmoa akuakuo no ntam.”\n17Yakob sane ka kyerɛɛ nʼasomfoɔ a wɔdi ɛkan no sɛ, “Sɛ me nua Esau hyia mo, na ɔbisa mo sɛ, ‘Hwan asomfoɔ ne mo? Mofiri he na morekɔ he na hwan mmoa na mode wɔn nam yi a,’ 18monka nkyerɛ no sɛ, ‘Mmoa no yɛ wʼakoa Yakob dea. Ne nyinaa yɛ akyɛdeɛ a ɔde rebrɛ ne wura Esau, na nʼankasa di akyire reba.’ ”\n19Saa ara nso na Yakob ka kyerɛɛ nʼasomfoɔ a wɔtɔ so mmienu, mmiɛnsa ne wɔn a wɔdidi so a wɔde mmoa no rekɔ no sɛ, “Sɛ mohyia Esau a, monka saa asɛm korɔ no ara nkyerɛ no. Monka nka ho sɛ, 20‘Wʼakoa Yakob ankasa di yɛn akyiri reba.’ ” Ɛfiri sɛ, na Yakob ayɛ nʼadwene sɛ, “Mede akyɛdeɛ ahodoɔ a mede asoma adi ɛkan yi bɛpata no, na sɛ akyire no ɔhunu me a, wagye me ato mu.” 21Enti, wɔde Yakob akyɛdeɛ ahodoɔ no dii ɛkan kɔeɛ. Na nʼankasa deɛ, ɔdaa nʼatenaeɛ hɔ anadwo no.\n22Anadwo no ara, Yakob sɔre faa ne yerenom baanu ne ne mfenaa baanu no ne ne mma dubaako no, de wɔn twaa Asubɔnten Yordan wɔ Yabok asutwareɛ hɔ. 23Ɔde wɔn twaa asubɔnten no wieeɛ no, ɔsane bɛfaa nʼagyapadeɛ a aka nyinaa de twaa asuo no. 24Afei, ɛkaa Yakob nko ara wɔ nʼatenaeɛ hɔ. Anadwo no, obi ne no bɛtentameeɛ ara kɔsii adekyeɛ wɛɛ. 25Ɛberɛ a ɔbarima a ɔne no tentameeɛ no hunuu sɛ ɔrentumi nni Yakob so no, ɔbɔɔ Yakob dwonku, ma ɛhwaneeɛ. 26Afei, ɔbarima no ka kyerɛɛ Yakob sɛ, “Adeɛ akye enti, gyaa me ma menkɔ.”\nNanso, Yakob buaa no sɛ, “Sɛ woanhyira me a, meremma wonkɔ.”\n27Ɔbarima no bisaa Yakob sɛ, “Wo din de sɛn?”\nƆbuaa sɛ, “Me din de Yakob.”\n28Ɔbarima no kaa sɛ, “Ɛfiri ɛnnɛ, wɔremfrɛ wo Yakob bio, na mmom, wɔbɛfrɛ wo Israel, ɛfiri sɛ, wo ne Onyankopɔn ne nnipa atentam, na woadi nkonim.”\n29Yakob bisaa sɛ, “Mesrɛ wo, wɔfrɛ wo sɛn?”\nƆbarima no nso bisaa no sɛ, “Adɛn enti na worebisa me din?” Yei akyiri no, ɔhyiraa Yakob.\n30Ɛmaa Yakob too beaeɛ hɔ edin Peniel, a asekyerɛ ne “Onyankopɔn Anim.” Na ɔkaa sɛ, “Mahunu Onyankopɔn animuanimu, nanso meda so te nkwa mu ara.”\n31Yakob refiri Peniel no na owia agyina. Esiane ne dwonku a na ahwan no enti, na ɔtɔ gu ne nan no so. 32Ɛno enti na ɛbɛsi ɛnnɛ yi, Israelfoɔ nwe aboa dwonku koraa sɛ nkaedeɛ no. Saa ntini kɛseɛ a ɛwɔ Yakob dwonku no na ɔbarima a ɔne no tentameeɛ no bɔeɛ, maa Yakob dwonku hwaneeɛ no.\nASCB : 1 Mose 32


dza ɔabasen odzi do\nEnos Nwoma No\n1 Hwɛ, ɔbaa dɛ emi, aEnos, minyim dɛ m’egya byɛ nyimpa a odzi pɛrpɛr—na cɔkyerɛkyerɛɛ me wɔ ne kasaa mu, na hwɛ, dɔyɛn me wɔ Ewuradze so ho setsie nye kasa kyerɛ mu—na nhyira nkã me Nyame ne dzin wɔ ho—\n2 Na mebɛkã hom aaper a medzi wɔ Nyame enyim, ansaana me nsa rekã me bbɔnfakyɛ.\n3 Hwɛ, mokɔr dɛ merekɛyɛ ha eku mbowa wɔ haban mu; nna nsɛm a daa metse dɛ m’egya rekã a ɔfa onnyiewiei nkwa ho, na ahotseweefo hɔn ndaamba adɛw a wobedzi ho adwen bhyɛɛ m’akoma mã.\n4 Na aɔkɔm dzee me kra; na bmubuu ntwɛr wɔ me Yɛfo enyim, na medze cmpaabɔ a ɔyɛ dzen totɔe serɛɛ no wɔ mara me kra ntsi; na musũi frɛɛ no da no nyina; nyew, na adzesaa no so memaa me ndze do dzendzenndzen ma odur sor.\n5 Na andze bi baa mo hɔ see dɛ: Enos wɔdze wo bɔn akyɛ wo, na wobehyira wo.\n6 Na emi, Enos, minyim dɛ Nyankopɔn nndzi ator; dɛm ntsi, wɔpepaa m’afɔdzi.\n7 Na mesee dɛ: Ewuradze, ɔyɛ dɛn yɛ?\n8 Na ɔsee me dɛ: Osian wo agyedzi a ɔwɔ Christ a enntsee ne nkã da na innhun no da no mu ntsi. Na mfe pii botwa mu akɔ ansaana ɔada no ho edzi wɔ honam mu; dɛm ntsi kɔ, wo gyedzi bagye wo.\n9 Na afei, ɔbaa dɛ metsee dɛm nsɛm yi no minyaa apɛ bi dɛ mobɔhwehwɛ mo nuanom a wɔyɛ Nephifo no hɔn yieyɛ; dɛm ntsi, bmuhue me kra nyina bɔɔ mpaa maa Nyankopɔn wɔ hɔn ntsi.\n10 Na aber a miridzi aper wɔ sunsum mu no, hwɛ, Ewuradze ne ndze baa am’adwen mu bio dɛ: Mobɔkɔ akɛsera wo nuanom no ber a wobedzi me mbrasɛm do enyiberdo no. bMedze asaase yi ama hɔn, na ɔyɛ asaase krɔnkrɔn; na cmoronndom no, gyedɛ ɔnam hɔn emumuyɛ do; dɛm ntsi, mobɔkɔ akɛsera wo nuanom no dɛ mbrɛ makã no; na awerɛhow mu na medze hɔn mbrato bogu hɔnankasa hɔn etsifi.\n11 Na emi, Enos, metsee dɛm nsɛm yi ekyir no, me gyedzi hyɛɛ ase dɛ oritsim wɔ Ewuradze mu; na mber tsentsen nyina midzii aper dze bɔɔ mpaa maa no dze maa mo nuanom Lamanfo no.\n12 Na ɔbaa dɛ aber a amobɔɔ mpaa na meyɛɛ ndwumadzen ekyir no, Ewuradze see me dɛ: Osian wo gyedzi ntsi, mebɛyɛ bw’apɛdze ama wo.\n13 Na afei hwɛ, iyi nye adze a nna morohwehwɛ wɔ no hɔ—dɛ sɛ ɔbɛyɛ a, nkyɛ sɛ mo nkorɔfo Nephifo hwe ase wɔ mbrato mu, na ɔnam kwan bi do awɔsɛɛ hɔn na wɔrennsɛɛ Lamanfo no a, Ewuradze Nyankopɔn bnkora mo nkorɔfo Nephifo hɔn kyerɛwsɛm do yie; sɛ ɔbɛyɛ mpo a, ɔmfa n’abaw krɔnkrɔn no tum no, ama cwoeyi epue ndaamba ama Lamanfo no, ama sɛ ɔbɛyɛ a, ɔdze hɔn daaba nkwagye mu—\n14 Na seseiara dze, hɛn aperdzi a yedzii dɛ yɛdze hɔn bɛba gyedzi a osi pi no mu no ayɛ akwa. Na wɔkã ntam wɔ hɔn ebufuhyew mu dɛ sɛ ɔbɛyɛ a, bwɔbɛsɛɛ hɛn kyerɛwsɛm na hɛnankasa, na hɛn egyanom amambra nyina so.\n15 Dɛm ntsi, emi minyim dɛ Ewuradze Nyankopɔn botum aakora hɛn kyerɛwsɛm no do yie ama hɛn ntsi, musũi frɛɛ no aber nyina osiandɛ wɔakã akyerɛ me dɛ: Biribiara a hom bebisa wɔ gyedzi mu no, a hom gyedzi dɛ hom nsa bɛkã wɔ Christ ne dzin mu no, hom nsa bɛkã.\n16 Na menyaa gyedzi, na musũi frɛɛ Nyankopɔn ama aɔaakora bkyerɛwsɛm no do yie; na ɔnye me dzii ahyɛmu dɛ ɔdze cbopue ama Lamanfo no wɔ noara ne ber mu.\n17 Na emi, Enos, minyim dɛ ɔbɛyɛ dɛ mbrɛ n’ahyɛmudzi no tse; dɛm ntsi me kra homee.\n18 Na Ewuradze see me dɛ: W’egyanom so ebisa me dɛm adze yi; na ɔbɛyɛ hɔ ama hɔn dɛ mbrɛ hɔn gyedzi tse; osiandɛ hɔn gyedzi tse dɛ wo dze no.\n19 Na afei ɔbaa dɛ emi, Enos, mikyimaa Nephi no nkorɔfo no mu na mehyɛɛ nkɔm wɔ ndzɛmba a ɔbɛba ho, na megyee dase wɔ ndzɛmba a matse na mehu ho.\n20 Na megye dase dɛ Nephi no nkorɔfo no per dɛ wɔdze nkenyan bɛma Lamanfo no ma woehu gyedzi a osi pi no a ɔwɔ Nyame mu no. Mbom hɛn adwumadzi yɛɛ kwa; hɔn enyitan dɔɔ sõ, na hɔn su bɔn no maa wɔbɛyɛɛ yerɛyerɛw, abɔyafo, na nkorɔfo a bwɔpɛ bɔgya, cabosonsom na efĩfĩdze pii ne yɛ; nkorɔfo a wodzi mbowa hɔn mbowa biara a wɔbɔtɔ hɔn boa mu, wɔtsetse ntamadan mu, na wokyinkyin sar do a wɔdze nwoma nketsenketse esisi hɔn asen na wɔapra hɔn tsir; na hɔn nyimdzee wɔ degyen na ekuma ne yɛ ho dɔɔ sõ. Na hɔn mu dodowara nndzi hwee kã nammon ho; na mber nyinara wɔper dɛ wɔbɛsɛɛ hɛn.\n21 Na ɔbaa dɛ Nephi no nkorɔfo no yɛɛ ekuafo, na awoduaduaa eburow na nduadzewa ahorow pii na wɔnyɛɛn mbowa ahorow so, nguankuw, anantwikuw, na mpɔnkye nye hɔn ahorow, na mpɔnkɔ so pii.\n22 Na ankɔnhyɛfo pii soɛree wɔ hɛn mu. Na nkorɔfo no yɛ bakɔnkyefo, nkorɔfo a hɔn ntseasee yɛ dzen.\n23 Na biribiara nnyi hɔ kã dza ɔyɛ adzen ho, bnsɛmpakã na nkɔnhyɛ a ɔfa akõkoekõ, na wentwiwentwi, nye ɔsɛɛ ho, na aber nyina cwɔkaakaa hɔn wɔ owu na mbersantsen ne mber tsentsen ho na atsɛmbu nye Nyankopɔn no tum ho, na dɛm ndzɛmba yi nyina—wɔdze kenyan hɔn daber nyina ama wɔaatsena wɔ Ewuradze ho suro mu. Mekã dɛ biribiara nnyi hɔ a ɔtɔ sin wɔ dɛm ndzɛmba yi ho kã, kasa pefee a nkyɛ ɔbɔtwe hɔn ekyir efi ɔsɛɛ ntsɛntsɛm mu. Na dɛm kwan yi do na mefa kyerɛw dza ɔfa hɔnho.\n24 Na muhun akõkoekõ pii a osii Nephifo na Lamanfo mu wɔ mo nkwa nda mu.\n25 Na ɔbaa dɛ mehyɛɛ ase dɛ mereyɛ akɔdaa, nna mfe ɔha eduosuon akron na ebotwa mu kɔ fitsi ber a hɛn egya Lehi afii Jerusalem.\n26 Na muhun dɛ ɔnnkɛkyɛr na makɔ me ndamu, na Nyame no tum baa mo do dɛ menkyerɛkyerɛ na menhyɛ nkɔm na menda nsɛm no a ɔyɛ nokwar wɔ Christ mu no edzi nkyerɛ nkorɔfo no, na mada no edzi wɔ mo nkwa nda nyina mu, na medzi dɛw wɔ mu kyɛn dza ɔyɛ wiadze dze.\n27 Na ɔnnkɛkyɛr na makɔ am’ahomgye bea do wɔ mo Pomfo nkyɛn; na minyim dɛ no mu na mobɔhom. Na midzi dɛw wɔ dɛm aber no a me dza bɔnnkyebo yi a ɔnnkye bo yi bɛfa cbɛkyebo ahyɛ, na mibegyina n’enyim; nna medze enyigye bɔhwɛ n’enyim, na ɔbɛse me dɛ: Bra me nkyɛn, ɔwo a woehyira wo, woesiesie bea ama wo wɔ m’Egya dfie. Amen.


19 Egypt ho atemmusɛm ni:+ Hwɛ, Yehowa te omununkum+ a ɛho yɛ hare so reba Egypt. Na ne nti, Egypt anyamehunu ho bɛpopo+ na Egypt koma anan wɔ ne mu.+ 2 “Mɛma Egyptni asɔre atia Egyptni na wɔne wɔn ho ako, onua ne onua, ɔyɔnko ne ɔyɔnko, kurow ne kurow, ahenni ne ahenni.+ 3 Egypt honhom bɛbotow,+ na mɛsɛe ne tirimbɔ nyinaa.+ Na wɔbɛdan akɔ anyamehunu+ ne kaberɛkyerefo ne asumanfo ne adebisafo nkyɛn.+ 4 Na mede Egypt bɛhyɛ otirimɔdenfo bi nsa sɛ ne wura, na ɔhene a ɔyɛ den adi wɔn so,”+ asafo Yehowa, Awurade nokwafo no, asɛm ni. 5 Na po mu nsu bɛyow na asubɔnten ayow adan asase kesee.+ 6 Nsubɔnten no bɛbɔn, Egypt Nil asuasu bɛyow ayɛ asase kesee+ na demmire+ ne sibiri awuwu. 7 Asubɔnten Nil kɔn so ne Nil ano sare, ne Nil ho mfusase nyinaa bɛhyew+ ma mframa ahuw akɔ koraa. 8 Apofofo werɛ bɛhow, na wɔn a wɔtow nnarewa wɔ Asubɔnten Nil mu nyinaa bedi abooboo, na wɔn a wogu asau wɔ nsu no mu no behodwow.+ 9 Wɔn a wɔto asaawa+ ne wɔn a wɔnwene nwera nso ani bewu. 10 Ne ntamanwemfo+ bɛbotow na n’apaafo nyinaa kra adi awerɛhow. 11 Soan+ mpanyimfo nyinaa yɛ nkwaseafo. Na Farao afotufo mu anyansafo afotu yɛ nsɛnhunu nko.+ Ɛbɛyɛ dɛn na mo mu bi atumi aka akyerɛ Farao sɛ: “Anyansafo ba ne me, tete ahene ba ne me”? 12 Afei w’anyansafo no wɔ he?+ Ma wɔnka nkyerɛ wo. Sɛ wonim a ma wɔnka gyinae a asafo Yehowa asi wɔ Egypt ho nkyerɛ wo.+ 13 Soan mpanyimfo adi nkwaseasɛm,+ wɔadaadaa Nof+ mpanyimfo, na Egypt mmusua mu atitiriw+ ama ɔman no afom kwan. 14 Yehowa ahwie ahoyeraw honhom+ agu asase no so, na akannifo no ama Egypt rewɔ ntwɛtwɛdɛ wɔ ne nnwuma nyinaa mu te sɛ ɔsabofo a ɔyantam ne fe mu.+ 15 Na adwuma biara nni hɔ a eti anaa dua, duforo anaa sibiri, betumi ayɛ ama Egypt.+ 16 Saa da no Egypt bɛyɛ sɛ mmea, na ehu bɛma wɔn ho apopo,+ asafo Yehowa nsa a ɔbɛwosow wɔ wɔn so no nti.+ 17 Na Yuda asase no bɛma Egypt abɔ hu.+ Na obiara a ɔbɛte ne din no besuro esiane gyinae a asafo Yehowa asi wɔ ne ho nti.+ 18 Saa da no Egypt nkurow+ anum bɛka Kanaan kasa+ na wɔaka asafo Yehowa ntam.+ Wɔbɛfrɛ nkurow yi mu biako sɛ Ɔsɛe Kurow. 19 Ɛda no wobesi afɔremuka ama Yehowa wɔ Egypt asase no mfinimfini,+ na wɔde edum besi ne hye so ama Yehowa. 20 Na ɛbɛyɛ sɛnkyerɛnne ne adanse ama asafo Yehowa wɔ Egypt+ asase so; na sɛ wɔhyɛ wɔn so+ na wosu frɛ Yehowa a, ɔbɛsoma ogyefo kɛse bi abegye wɔn.+ 21 Yehowa bɛma Egyptfo ahu no,+ na saa da no Egyptfo behu Yehowa. Na wɔbɛbɔ afɔre de ayɛyɛde aba,+ na wɔbɛhyɛ Yehowa bɔ adi so.+ 22 Na Yehowa bɛbɔ Egypt bɔtorɔ.+ Ɔbɛbɔ no na akyiri yi wasa no yare.+ Wɔbɛsan aba Yehowa nkyɛn,+ na obetie wɔn asa wɔn yare.+ 23 Ɛda no ɔkwantempɔn+ bi befi Egypt akɔ Asiria, na Asiria bɛba Egypt na Egypt akɔ Asiria. Na Egypt ne Asiria nyinaa bɛbom asom. 24 Saa da no Israel bɛto Egypt ne Asiria so abiɛsa,+ na ɛbɛyɛ nhyira wɔ asase mfinimfini,+ 25 efisɛ asafo Yehowa ahyira wɔn+ aka sɛ: “Nhyira nka Egypt, me man; Asiria,+ me nsa ano adwuma; ne Israel, m’agyapade.”+


Hiob 32 | Intanɛt So Bible| Wiase Foforɔ Nkyerɛaseɛ\nAberante Elihu de n’ano too asɛm no mu (1-22)\nNe bo fuw Hiob ne Hiob nnamfo no (2, 3)\nƆde obu twɛnee ansa na ɔrekasa (6, 7)\nƐnyɛ mfe nko ara na ɛma nyansa (9)\nElihu repɛ ntɛm akasa (18-20)\n32 Ɛno nti, mmarima baasa yi anhaw wɔn ho sɛ wɔne Hiob bɛka biribiara bio, efisɛ na Hiob gye ne ho di sɛ ɔyɛ ɔtreneeni.*+ 2 Ɛnna Busni+ Barakel a ofi Ram abusua mu no ba Elihu bo fuwii paa. Ne bo fuw Hiob sɛ wabu ne ho* ɔtreneeni asen Onyankopɔn.+ 3 Hiob nnamfo baasa no nso, Elihu bo fuw wɔn paa, efisɛ wɔannya asɛm papa biara anka, na mmom wɔkae sɛ Onyankopɔn yɛ ɔbɔnefo.+ 4 Ná wɔn nyinaa anyin kyɛn Elihu, enti na ɔretwɛn ama wɔn ano asi ansa na ɔne Hiob akasa.+ 5 Bere a Elihu hui sɛ mmarima baasa no nni asɛm biara ka bio no, ne bo fuwii. 6 Enti Busni Barakel ba Elihu fii ase kasae, na ɔkae sɛ: “Minnyinii,*Na mo de, moyɛ mpanyimfo.+ Obu a mewɔ ma mo nti, mankasa,+Na na misuro sɛ mɛka nea minim akyerɛ mo. 7 Mekae sɛ, ‘Ma wɔn a wɔanyin* nkasa,Na mfe dodow nkyerɛkyerɛ nyansa.’ 8 Nanso ɛyɛ honhom* a ɛwɔ nnipa mu,Ade nyinaa so Tumfo no home na ɛma wonya ntease.+ 9 Ɛnyɛ mfe* nko ara na ɛma nyansa,Na ɛnyɛ wɔn a wɔanyin nko ara na wonim nea eye.+ 10 Ɛno nti nea mereka ne sɛ, ‘Tie me.Na me nso mɛka nea minim akyerɛ wo.’ 11 Hwɛ! Matwɛn mo nsɛm.Bere a morehwehwɛ biribi aka nyinaa,+Meyɛɛ aso tiee nea moreka no.+ 12 Meyɛɛ komm tiee mo,Nanso mo mu biara antumi ammɔ Hiob asɛm no angu,*Na obiara antumi amma no mmuae wɔ n’asɛm no ho. 13 Enti monhwɛ na moanka sɛ, ‘Yɛahu nyansa;Ɛyɛ Onyankopɔn na wateɛ n’adwene, na ɛnyɛ onipa.’ 14 Hiob nkasa ntiaa me,Enti nsɛm a mokeka kyerɛɛ no no, merenka bi nkyerɛ no. 15 Wɔabɔ* hu, wonni asɛm biara ka bio;Wɔn anom asɛm asa. 16 Matwɛn ara, nanso monkasa bio;Mugyinagyina hɔ saa, na monka hwee bio. 17 Enti me nso mɛka bi;Me nso mɛka nea minim. 18 Efisɛ nsɛm ahyɛ me ma;Honhom a ɛwɔ me mu no rehyɛ me. 19 Mete nka wɔ me mu te sɛ bobesa a wɔakata ano denneennen;Mayɛ sɛ nsã kotoku foforo a ɛreyɛ apae.+ 20 Momma menkasa na me ho ntɔ me! Mebue m’ano na makasa. 21 Merenyɛ nnipa mu nyiyim,+Na merennɛfɛdɛfɛ onipa biara.* 22 Efisɛ minnim sɛnea wɔdɛfɛdɛfɛ nkurɔfo;Meyɛ saa a, anka me Bɔfo beyi me afi hɔ ntɛm.\n^ Anaa “efisɛ na Hiob teɛ wɔ ɔno ara n’ani so.”\n^ Nt., “Nna a madi nnɔɔso.”\n^ Nt., “Ma nna.”\n^ Anaa “Onyankopɔn honhom.”\n^ Nt., “nna.”\n^ Anaa “antumi anka Hiob anim.”\n^ Ɛbɛyɛ sɛ ɛha yi de, Elihu ne Hiob na ɛrekasa.\n^ Anaa “meremmɔ onipa biara mmran; meremfa m’ano mfa onipa biara ho.”


Sɛnea Yɛbɛboa Ahɔho Ama Wɔasom Onyankopɔn | Adesua\nƆwɛn-Aban—Nea Adesua Nsɛm Wom | May 2017\nKENKAN WƆ Afrikaans Albanian American Sign Language Amharic Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Tswana Turkish Turkmen Tuvaluan Twi Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\nSɛnea Yɛbɛboa “Ahɔho” Ama ‘Wɔde Anigye Asom Yehowa’\n“Yehowa na ɔwɛn ɔhɔho.”—DW. 146:9.\nNNWOM: 84, 73\nSɔhwɛ ahorow bɛn na atubrafo pii ahyia?\nDɛn na yebetumi ayɛ de aboa atubrafo ama wɔn nsa aka nneɛma a wohia paa?\nSɛ yɛreka asɛmpa no akyerɛ atubrafo a, dɛn na ɛsɛ sɛ yɛma ɛtena yɛn adwenem?\n1, 2. (a) Sɔhwɛ ahorow bɛn na yɛn nuanom mmarima ne mmea binom hyia? (b) Nsɛmmisa bɛn na wei ma ɛsɔre?\nONUA bi a wɔfrɛ no Lije kae sɛ: “Bere a ɔmanko fii ase wɔ Burundi no, na yɛn abusua no wɔ ɔmansin nhyiam ase. Yehui sɛ nkurɔfo de mmirika reguan, na na wɔretotow atuo. Me ne me nuanom a na yɛyɛ 11 ne yɛn awofo guan peree yɛn nkwa. Yɛn nneɛma kakraa bi pɛ na yetumi de guanee. Awiei koraa no, m’abusuafo no bi tumi koduu atubrafo atenae bi a ɛwɔ Malawi. Efi Burundi rekɔ saa atubrafo atenae hɔ bɛboro akwansin 1,000 (kilomita 1,600). Yɛn a yɛaka no de, yɛbɔ hwetee.”\n2 Ɛnnɛ, atubrafo a ɔko anaa ɔtaa ama wɔaguan afi wɔn afie wɔ wiase nyinaa dodow bɛboro 65,000,000. Wei ne atubrafo dodow a ɛsen biara a wɔayɛ ho kyerɛwtohɔ. * Yehowa Adansefo mpempem pii ka saa atubrafo no ho. Atubrafo no bebree adɔfo awuwu na ɛkame ayɛ sɛ wɔahwere wɔn ahode nyinaa nso. Nsɛnnennen bɛn bio na wɔn mu binom ahyia? Bere a yɛn nuanom mmarima ne mmea yi refa sɔhwɛ ahorow mu no, dɛn na yebetumi ayɛ de aboa wɔn ama ‘wɔde anigye asom Yehowa’? (Dw. 100:2) Na ɔkwampa bɛn na yebetumi afa so aka asɛmpa no akyerɛ atubrafo a wonnya nhuu Yehowa no?\n3. Dɛn na ɛmaa Yesu ne n’asuafo no pii bɛyɛɛ atubrafo?\n3 Bere a Yehowa bɔfo bi bɔɔ Yosef kɔkɔ sɛ Ɔhene Herode pɛ sɛ okum Yesu no, abofra Yesu ne n’awofo kɔyɛɛ atubrafo wɔ Egypt. Wɔtenaa hɔ kosii sɛ Herode wui. (Mat. 2:13, 14, 19-21) Mfe pii akyi no, ɔtaa maa Yesu asuafo a wɔtenaa ase tete no “bɔ hwetee Yudea ne Samaria nsase nyinaa so.” (Aso. 8:1) Ná Yesu nim sɛ n’akyidifo no mu pii beguan afi wɔn afie. Ɔkae sɛ: “Sɛ wɔtaa mo wɔ kurow biako mu a, munguan nkɔ foforo mu.” (Mat. 10:23) Ɛnyɛ mmerɛw da sɛ obi beguan afi ne fie.\n4, 5. Asiane ahorow bɛn na ebetumi ato atubrafo bere a (a) wɔreguan? (b) wɔte atubrafo atenae?\n4 Asiane betumi ato atubrafo bere a wɔreguan anaa bere a wɔte atubrafo atenae. Lije nuabarima kumaa Gad ka sɛ: “Yɛnantew twaa kwan nnawɔtwe pii, na yehuu afunu ɔhaha pii wɔ kwan so. Ná madi mfe 12. Me nan honhonoe paa ma meka kyerɛɛ m’abusuafo sɛ wonnyaw me hɔ nkɔ. Ná me papa mpɛ sɛ obegyaw me ama atuatewfo no, enti ɔboaa me. Nea yehia ɛda biara na na yedwen ho. Enti yɛbɔɔ Yehowa mpae, na yɛde yɛn ho too no so. Ɛtɔ da a, na mango a esisi kwan ho so aba nkutoo na yedi.”—Filip. 4:12, 13.\n5 Awiei koraa no, Lije abusuafo dodow no ara dii mfe pii wɔ Amanaman Nkabom atubrafo atenae ahorow. Nanso, na asiane wɔ hɔ. Seesei, Lije yɛ ɔmansin sohwɛfo, na ɔka sɛ: “Ná nnipa dodow no ara a wɔwɔ atenae hɔ no nni adwuma a wɔyɛ. Ná wodi nseku, wɔwe nsã, tow kyakya, bɔ korɔn, na na wɔn bra nso asɛe.” Ná ɛsɛ sɛ Adansefo a wɔwɔ atubrafo atenae hɔ de wɔn ho hyɛ asafo no dwumadi ahorow mu yiye na ama wɔatumi ako atia nneyɛe bɔne a ɛwɔ hɔ no. (Heb. 6:11, 12; 10:24, 25) Nea ɛbɛyɛ na wɔn gyidi akɔ so ayɛ den no, wɔde wɔn bere dii dwuma yiye, na wɔn mu pii yɛɛ akwampae adwuma. Wonyaa adwempa, na wɔma ɛkɔɔ so tenaa wɔn adwenem sɛ, sɛnea Israelfo ankyinkyin sare no so afebɔɔ no, saa ara na wɔn nso rentena atubrafo atenae hɔ afebɔɔ.—2 Kor. 4:18.\nDA ƆDƆ ADI KYERƐ ATUBRAFO\n6, 7. (a) Ɔkwan bɛn so na “Onyankopɔn dɔ” kanyan Kristofo ma wɔboa wɔn nuanom a wɔwɔ ahohia mu? (b) Ma ɛho nhwɛso.\n6 “Onyankopɔn dɔ” kanyan yɛn ma yɛda ɔdɔ adi kyerɛ yɛn ho yɛn ho, titiriw, wɔ ahohia bere mu. (Kenkan 1 Yohane 3:17, 18.) Bere a ɔkɔm bi sii asomafo no bere so no, asafo no yɛɛ nhyehyɛe kɔboaa Yudafo a na wɔabɛyɛ Kristofo no. (Aso. 11:28, 29) Ɔsomafo Paulo ne ɔsomafo Petro nso tuu Kristofo fo sɛ wonnyigye wɔn ho ahɔho. (Rom. 12:13; 1 Pet. 4:9) Sɛ ehia sɛ Kristofo da ayamye adi kyerɛ anuanom a wɔabɛsra wɔn a, ɛnde sɛnea ɛte biara no, ɛsɛ sɛ wɔda ayamye adi kyerɛ wɔn mfɛfo gyidifo a wɔn nkwa da asiane mu anaa wɔn gyidi nti wɔretaa wɔn no!—Kenkan Mmebusɛm 3:27. *\n7 Nnansa yi ara, ɔko ne ɔtaa a na ɛrekɔ so wɔ Ukraine apuei fam no maa Yehowa Adansefo mpempem pii guan fii wɔn fie. Wɔn a woguanee no, na wɔyɛ mmarima, mmea, ne mmofra. Awerɛhosɛm ne sɛ, wokunkum Adansefo no bi. Nanso, wɔn nuanom Adansefo a wɔwɔ Ukraine afã foforo gyee wɔn a woguanee no mu dodow no ara tenaa wɔn fie. Adansefo a wɔwɔ Russia nso gyee bebree tenaa wɔn fie. Anuanom a woguanee no mfa wɔn ho nhyehyɛ amanyɔsɛm mu wɔ aman mmienu no mu efisɛ ‘wɔnyɛ wiase no fã.’ Wɔkɔ so de nsi ne ahokeka ‘ka asɛmpa no.’—Yoh. 15:19; Aso. 8:4.\nBOA ATUBRAFO MA WƆNHYƐ WƆN GYIDI DEN\n8, 9. (a) Nsɛnnennen bɛn na atubrafo betumi ahyia wɔ ɔman foforo so? (b) Adɛn nti na ehia sɛ yenya atubrafo ho abotare?\n8 Atubrafo no bi wɔ hɔ a, wɔabɔ wɔn ahwete wɔ wɔn ankasa man mu. Afoforo pii nso akɔtena aman foforo so, na wonnim ɛhɔ asetena koraa. Ebia aban ahorow bɛma wɔn aduan, ntade, ne dabere. Nanso, ebia wɔrennya aduan a wɔpɛ nni. Atubrafo a wofi aman a ɛhɔ yɛ hyew mu no betumi ahyia awɔw bere a edi kan koraa wɔ wɔn asetena mu, na ebia wɔrenhu ntade a ɛfata sɛ wɔhyɛ. Na sɛ baabi a wofi no yɛ nkuraase a, ebia wɔrenhu sɛnea wɔde ɛnnɛ bere yi mu nnwinnade ne mfiri a yɛde yɛ ade wɔ fie no bedi dwuma.\n9 Aban binom yɛ nhyehyɛe boa atubrafo ma wohu sɛnea wɔbɛtena ɔman foforo a wɔakɔ so no mu. Nanso, mpɛn pii no, sɛ aban ahorow no boa atubrafo no abosome kakraa bi a, na wɔagyaw wɔn sɛ wɔn ankasa nhwɛ wɔn ho. Wei betumi ayɛ ɔhaw ama wɔn paa. Wo de, hwɛ sɛ ɛho abehia sɛ ɛsɛ sɛ wusua kasa foforo ne amammerɛ foforo prɛko pɛ! Anaasɛ, hwɛ sɛ ɛsɛ sɛ wusua mmara foforo a ɛfa bere sodi, towtua, wo ho aka a wubetuatua, sukuukɔ ho ade, ne sɛnea wobɛteɛ wo mma so ho mpo. Wubetumi anya abotare aboa anuanom mmarima ne mmea a wɔrehyia nsɛnnennen a ɛte saa no na woadi wɔn ni anaa?—Filip. 2:3, 4.\n10. Sɛ atubrafo ba baabi a yɛte a, dɛn na yebetumi ayɛ de aboa wɔn ama wɔn gyidi ayɛ den? (Hwɛ mfonini a ɛwɔ adesua yi mfiase no.)\n10 Afei nso, ɛtɔ da a, atumfoɔ no ma ɛyɛ den ma yɛn nuanom a wɔyɛ atubrafo no sɛ wɔne asafo a ɛwɔ baabi a wɔakɔ no bɛbɔ. Nnwuma bi wɔ hɔ a, sɛ yɛn nuanom yɛ a, ɛremma wonnya kwan nkɔ asafo nhyiam. Nanso, aban nnwumakuw bi hunahuna yɛn nuanom sɛ, sɛ wɔanyɛ nnwuma a ɛte saa a, wɔremmoa wɔn anaa wɔrennye wɔn ntom sɛ atubrafo wɔ wɔn man no mu. Esiane sɛ wei ma ehu ka yɛn nuanom na wɔte nka sɛ wonni boafo biara nti, wɔn mu binom pene so yɛ nnwuma a ɛte saa. Enti sɛ yɛn nuanom a wɔyɛ atubrafo no ba yɛn man mu a, ehia paa sɛ yɛhwehwɛ wɔn ntɛm. Ɛsɛ sɛ yɛma wohu sɛ yedwen wɔn ho. Sɛ yɛda ayamhyehye adi kyerɛ wɔn na yɛboa wɔn a, ebetumi ahyɛ wɔn gyidi den.—Mmeb. 12:25; 17:17.\n11. (a) Nneɛma a edi kan a atubrafo hia no bi ne dɛn? (b) Dɛn na atubrafo betumi ayɛ de akyerɛ sɛ wɔn ani sɔ nea afoforo yɛ ma wɔn?\n11 Nea edi kan, yebetumi ama yɛn nuanom no aduan, ntade, anaa ahiade nketenkete foforo. * Nneɛma nketenkete te sɛ tae a yɛde bɛma onuabarima bi no betumi aboa no paa. Ɛsɛ sɛ atubrafo kyerɛ nneɛma ho anisɔ, na ɛnsɛ sɛ wɔhyɛ afoforo da sɛ wɔmma wɔn biribi. Sɛ atubrafo kyerɛ nneɛma ho anisɔ saa a, ɛbɛma anuanom a atubrafo no akɔsoɛ wɔn no ani agye wɔ nea wotumi yɛ ma atubrafo no ho. Nokwarem no, sɛ atubrafo no ammɔ wɔn ho mmɔden, na wɔhwɛ kwan sɛ afoforo bɛboa wɔn bere nyinaa a, ebetumi asɛe obu ne nidi a wɔwɔ. Ebetumi nso asɛe wɔne anuanom foforo ntam. (2 Tes. 3:7-10) Ne nyinaa mu no, ehia sɛ yɛboa atubrafo.\nDɛn na yebetumi ayɛ de aboa yɛn nuanom mmarima ne mmea a wɔyɛ atubrafo? (Hwɛ nkyekyɛm 11-13)\n12, 13. (a) Yɛbɛyɛ dɛn atumi aboa atubrafo? (b) Ma ɛho nhwɛso.\n12 Enhia sɛ yenya sika pii ansa na yɛatumi aboa atubrafo. Mmom no, nea atubrafo hia paa ne bere a yebenya ama wɔn, ne ɔdɔ a yɛbɛda no adi akyerɛ wɔn. Mmoa no bi betumi ayɛ sɛ yɛbɛkyerɛ wɔn baabi a wobenya bɔs anaa keteke akɔ baabi a wɔpɛ sɛ wɔkɔ. Afei nso, yebetumi aboa wɔn ama wɔahu baabi a wobenya aduan pa a ne bo nyɛ den atɔ. Anaa yebetumi akyerɛ wɔn ɔkwan a wɔbɛfa so anya nnwinnade ne mfiri bi ayɛ adwuma apɛ sika. Mfiri no bi ne afiri a wɔde pam ade anaa afiri a wɔde twa sare so. Nea ɛho hia paa no, wubetumi aboa wɔn ama wɔanya asafo a wɔaba mu no dwumadi mu kyɛfa kɛse. Sɛ ɛbɛyɛ yiye a, fa wo kar fa wɔn kɔ asafo nhyiam. Afei nso, kyerɛ wɔn sɛnea wɔbɛka Ahenni no ho asɛm akyerɛ nkurɔfo wɔ mo asasesin no mu. Wo ne anuanom mmarima ne mmea a wɔyɛ atubrafo no nkɔ asɛnka.\n13 Bere a mmabun baanan bi a wɔyɛ atubrafo kɔɔ asafo bi mu no, asafo mu mpanyimfo no bi kyerɛɛ wɔn karka, sɛnea wɔbɔ kɔmputa, sɛnea wɔkyerɛw adwuma ho nimdeɛ ne osuahu a obi wɔ, ne sɛnea wɔbɛhyehyɛ wɔn bere na ama wɔatumi asom Yehowa yiye. (Gal. 6:10) Ankyɛ na wɔn baanan nyinaa bɛyɛɛ akwampaefo. Saa akwankyerɛ a mpanyimfo no de maa wɔn, ne mmɔden a wɔn ankasa bɔe sɛ wɔde botae besisi wɔn ani so wɔ Onyankopɔn som mu no boaa wɔn ma wonyaa nkɔso. Saa a wɔyɛe no nso ma wotumi twee wɔn ho fii Satan wiase no ho.\n14. (a) Sɔhwɛ bɛn na ehia sɛ atubrafo ko tia? (b) Ma ɛho nhwɛso.\n14 Sɛnea ɛsɛ sɛ Kristofo nyinaa yɛ no, ehia sɛ Kristofo a wɔyɛ atubrafo ko tia sɔhwɛ ne nhyɛso a ɛbɛma ahonyade a wɔbɛhwehwɛ ho ahia wɔn asen wɔne Yehowa ntam abusuabɔ. * Bere a Lije a yɛfaa n’asɛm kae mfiase no ne n’abusuafo reguan no, wɔn papa ma wonyaa gyidi ho asuade bi a wɔn werɛ amfi da. Lije kaa asuade a wɔn papa ma wonyae no ho asɛm sɛ: “Ɔtow nneɛma kakra a ɛho nhia pii a na yɛde reguan no gui mmaako mmaako. Awiei koraa no, ɔmaa bag a na hwee nnim bio no so kyerɛɛ yɛn, na ɔserew kyerɛɛ yɛn kae sɛ: ‘Moahu? Nneɛma a yɛatow agu no, emu biara nni hɔ a yehia ankasa!’”—Kenkan 1 Timoteo 6:8.\nBOA ATUBRAFO MA WONNYA NNEƐMA A WOHIA PAA\n15, 16. Dɛn na yebetumi ayɛ de aboa atubrafo ama (a) wɔn gyidi ayɛ den? (b) wɔanya awerɛkyekye?\n15 Ehia sɛ yɛboa atubrafo ma wɔn gyidi yɛ den na wonya awerɛkyekye. Ɛno ho hia sen honam fam nneɛma a yɛde bɛma wɔn. (Mat. 4:4) Asafo mu mpanyimfo betumi aboa atubrafo ama wɔn nsa aka asafo nhoma wɔ wɔn kurom kasa mu. Wobetumi aboa wɔn nso ama wɔahu anuanom a wɔka wɔn kurom kasa. Atubrafo pii aguan agyaw wɔn abusuafo a na wɔbɛn wɔn paa, nnipa a na wɔne wɔn te mpɔtam, ne wɔn asafo ahorow hɔ. Ehia sɛ wohu sɛ wɔn mfɛfo Kristofo wɔ ayamhyehye ne ɔdɔ a Yehowa wɔ no bi ma wɔn ho wɔn ho. Sɛ amma saa a, ebia wɔde wɔn ho bɛbɔ wɔn abusuafo a wonni asafo no mu anaa nkurɔfo a wɔne wɔn fi ɔman baako mu ho. (1 Kor. 15:33) Sɛ yɛma wɔte nka sɛ wɔka yɛn asafo no ho paa a, ɛma yenya hokwan boa Yehowa ma “ɔwɛn ɔhɔho.”—Dw. 146:9.\n16 Ná abofra Yesu ne ne n’abusua ntumi nsan nkɔ wɔn kurom bere tenten a na wɔn a wɔretaa wɔn no da so di tumi no. Saa ara na atubrafo pii nso rentumi nkɔ wɔn kurom bere tenten a wɔn a wɔretaa wɔn no da so di tumi no. Afei nso, sɛnea Lije kae no: “Ɛyɛ den sɛ awofo pii a wohui sɛ wɔreto wɔn abusuafo mmonnaa na wɔrekunkum wɔn no bɛsan de wɔn mma akɔ mmeae a awerɛhosɛm a ɛte saa sisii no.” Sɛ anuanom a wɔwɔ aman a egye atubrafo mu no betumi aboa atubrafo a wɔafa awerɛhosɛm a ɛte saa mu no a, ɛsɛ sɛ wonya “tema, onuadɔ, ayamhyehye, ne ahobrɛase adwene.” (1 Pet. 3:8) Ɔtaa ama atubrafo binom mpɛ sɛ wɔbɛka wɔn ho akɔ afoforo ho, na ebia ɛbɛyɛ wɔn aniwu sɛ wɔbɛka amanehunu a wɔafa mu no ho asɛm, titiriw, bere a wɔn mma wɔ hɔ. Enti bisa wo ho sɛ: ‘Sɛ me na mafa ɛyaw a ɛte saa mu a, sɛn na anka m’ani begye ho sɛ afoforo ne me bedi?’—Mat. 7:12.\nSƐNEA YƐBƐKA ASƐMPA NO AKYERƐ ATUBRAFO A WƆNYƐ ADANSEFO\n17. Sɛ yɛka asɛmpa no kyerɛ atubrafo a, ɔkwan bɛn so na ɛma wonya abotɔyam?\n17 Wɔabara asɛmpaka adwuma no wɔ aman a atubrafo a wɔwɔ hɔ nnɛ no pii fi mu. Nanso, nsi a Adansefo a wɔwɔ aman a wogye atubrafo mu de ka asɛmpa no nti, atubrafo mpempem pii rete “ahenni no ho asɛm” nea edi kan koraa. (Mat. 13:19, 23) Nnipa pii a ‘wɔde nnesoa asoa wɔn’ renya awerɛkyekye ne abotɔyam wɔ yɛn asafo nhyiam ase. Nnipa a wɔte saa no ka no ntɛm ara sɛ: “Onyankopɔn wɔ mo mu ampa.”—Mat. 11:28-30; 1 Kor. 14:25.\n18, 19. Sɛ yɛka asɛmpa no kyerɛ atubrafo a, yɛbɛyɛ dɛn ayɛ yɛn ade nyansam?\n18 Ɛsɛ sɛ anuanom a wɔka asɛmpa no kyerɛ atubrafo no yɛ “anifere,” na wɔma wɔn ‘ani tew.’ (Mat. 10:16; Mmeb. 22:3) Ɛsɛ sɛ wunya abotare tie atubrafo ma wɔka wɔn haw. Nanso, ɛnsɛ sɛ woma nkɔmmɔ no dan amanyɔsɛm. Fa akwankyerɛ a baa dwumadibea no de ama, ne nea atumfoɔ no de ama yɛ adwuma. Hwɛ sɛ woremfa w’ankasa anaa afoforo nkwa nto asiane mu da. Ɛsɛ sɛ wuhu adwene a atubrafo no wɔ wɔ ɔsom ho ne wɔn amammerɛ. Na ɛnsɛ sɛ woyɛ biribiara a ɛbɛhaw wɔn. Nhwɛso bi ni. Atubrafo a wofi aman bi so hwehwɛ sɛ mmea hyɛ ntade a ɛfata paa. Enti, sɛ woreka asɛmpa no akyerɛ atubrafo a, hyɛ ntade a ɛrenhaw wɔn.\n19 Sɛnea Samariani yamyefo a ɔwɔ Yesu mfatoho no mu yɛe no, yɛpɛ sɛ yɛboa nnipa a wɔrehu amane, a wɔn a wɔnyɛ Adansefo nso ka ho. (Luka 10:33-37) Ɔkwampa a yebetumi afa so ayɛ saa ne sɛ yɛbɛka asɛmpa no akyerɛ wɔn. Asafo mu panyin bi a waboa atubrafo pii kae sɛ: “Ehia sɛ yɛka kyerɛ wɔn ntɛm ara sɛ yɛyɛ Yehowa Adansefo a yɛn botae ne sɛ yɛbɛboa wɔn ama wɔate Onyankopɔn asɛm ase, na ɛnyɛ sɛ yɛbɛbrɛ wɔn honam fam nneɛma. Sɛ yɛanyɛ saa a, wɔn mu binom de wɔn ho bɛbɔ yɛn de ahwehwɛ honam fam mmoa.”\nANIGYESƐM A EFI MU BA\n20, 21. (a) Sɛ yɛda Kristofo dɔ adi kyerɛ atubrafo a, adepa bɛn na efi mu ba? (b) Dɛn na yebesusuw ho wɔ adesua a edi hɔ no mu?\n20 Sɛ yɛda Kristofo dɔ adi kyerɛ “ahɔho” a, adepa fi mu ba. Onuawa bi kae sɛ, ɔtaa nti n’abusuafo guan fii Eritrea. Ne mma baanan de nnawɔtwe twaa kwan faa anhweatam so. Awiei koraa no, wokoduu Sudan a na wɔabrɛ paa. Onuawa no kae sɛ: “Anuanom a wɔwɔ hɔ no gyee wɔn te sɛ nea wɔyɛ wɔn abusuafo. Wɔmaa wɔn aduan, ntade, dabere, ne sika a wɔde bɛforo kar. Henanom bio na wobegye ahɔho atena wɔn fie esiane sɛ wɔne wɔn som Onyankopɔn koro ara nti? Yehowa Adansefo nkutoo na wɔbɛyɛ saa!”—Kenkan Yohane 13:35.\n21 Mmofra pii a wɔne wɔn awofo kɔ mmeae foforo sɛ atubrafo ne atukɔfo no nso ɛ? Adesua a edi hɔ mu no, yɛbɛhwɛ sɛnea yɛn nyinaa betumi aboa mmusua a ɛte saa ama wɔde anigye asom Yehowa.\n^ nky. 2 Adesua yi mu no, yɛde asɛmfua “atubrafo” begyina hɔ ama nnipa a ɔko, ɔtaa, anaa atoyerɛnkyɛm ama wɔaguan afi wɔn fie. Atubrafo yi betumi ayɛ wɔn a wɔaguan afi wɔn fie akɔ ɔman foforo so anaasɛ wɔaguan kɔ wɔn ankasa man no fã foforo bi. UNHCR (Amanaman Nkabom Soafo Panyin a Ɔhwɛ Atubrafo Ho Nsɛm So) kyerɛ sɛ, ɛnnɛ, wɔ wiase nyinaa no, “nnipa 113 biara mu 1 aguan afi ne fie.”\n^ nky. 6 Hwɛ asɛm a n’asɛmti ne “Mommma Mo Werɛ Mmfi sɛ Mobɛda Ayamye Adi Akyerɛ Ahɔho” a epuee October 2016, Ɔwɛn-Aban mu wɔ kr. 8-12 no.\n^ nky. 11 Sɛ atubrafo kɔ baabi a, ɛsɛ sɛ asafo mu mpanyimfo a wɔwɔ hɔ no yɛ ntɛm de akwankyerɛ a ɛwɔ Nhyehyɛe a Wɔayɛ Ma Yɛde Ayɛ Yehowa Apɛde nhoma no ti 8, nkyekyɛm 30 no yɛ adwuma. Sɛ mpanyimfo no pɛ sɛ wɔne asafo a otubrafo bi fi mu di nkitaho a, mpanyimfo no betumi afa jw.org so ne baa dwumadibea a ɛwɔ mpanyimfo no ankasa man mu adi nkitaho. Enkosi sɛ mpanyimfo no bɛte biribi afi asafo a otubrafo no fi mu hɔ no, wobetumi de anifere abisabisa otubrafo no nsɛm bi afa asafo a ofi mu ne n’asɛnka adwuma ho. Ɛno bɛboa wɔn ama wɔahu sɛnea otubrafo no mmɔdenbɔ te wɔ Onyankopɔn som mu.\n^ nky. 14 Hwɛ nsɛm a epuee April 15, 2014, Ɔwɛn-Aban mu wɔ kratafa 17-26 a wɔato din, “Obiara Ntumi Nsom Awuranom Baanu” ne “Nya Akokoduru—Yehowa Ne Wo Boafo!” no.\nSɛnea Yɛbɛboa “Ahɔho” Mma\nASETENAM NSƐM Meyɛ Ɔsotifo De, Nanso Mekyerɛkyerɛ Afoforo\nMommma Mo Dɔ Ano Nnwo\n“Wodɔ Me Sen Eyinom Anaa?”\nSɛnea Gaio Boaa Ne Nuanom\nYɛayɛ Yɛn Ho Awiɛmfoɔ Ama Yɛn Ani Agye\nTETE WƆ BI KA “Nsi ne Ahokeka ne Ɔdɔ a Ɛwɔ Yɛn Komam Ayɛ Kɛse Sen Kan No”\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM May 2017\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM May 2017\nƆWƐN-ABAN—NEA ADESUA NSƐM WOM May 2017


Tracts - Fante - Life's Storm\nWiadze y mu dɛ yɛyɛ nyimpa aberbiara yetu enguan kɔ Ɔbra ehum nna atseetsee nna Osuro enyibɔ, nsɛɛe nna Ɔhaw mpoano. Sɛbɛtɛ ahyɛnsew wɔ iyinom nyinara, a bɔ hu nok war Kwan no, adzea Jesus Kasae a ɔfa banyinbi a osi ne dan wɔ abotan do. Ehum biara n’ekyir no entum enbu dan no mbom no mbom n’enyinara no ankorakor biara wɔ nokwar asetsena wɔ Nyame mu na ɔwɔ nokwar asetsena wɔ Nyame ho, dɛ nyimpa no dzi nkunyim aberbiara.\nNa wɔbɛ pinanpinan yaayaa Ɔnam mframa dzendzen, Osuro nna nkunyimdzi eesuo gyedzi nye tsebowa pa a binom egyaa mu akyen egu esu wɔ gyedzi no ho no mu dzen. Nennkyerɛ ase, nye dɛ hɔn ensi hɔn gyedzi pi wɔ Ɛwuradze naasɛm mu wɔ Jesus Christ nebotan no do.\nPaul hwehwɛ mu wɔ botan a Moses aber no do nsu fimu bae ma Israel mba no yaa binomee, no, wɔ dɛ botan no nye Christ.\nMo nua ɔbra ehum yɛ nokwar Sɛma ɔbɛba, na ɔyɛ Sunsum nepɛ, da kor anaa aber bi ɔbesi wo do. Ntsi Oye dɛ bɔboaboa woho na amiamia wontoboa mu na ahwɛ wonsu mu hɛn yie aama nsu ankɔ mu. Wimu hɛn Ka nyi pa biara ɔhwɛ ne hɛn no yie ansaana woetu.\nHwɛ wongo na gyedzi dɛ ɔdɔɔso wo ndzemba biara eyɛ no, hwɛ hu dɛ neyinara ayɛ pɛrpɛr. Nwoma Krɔnkrɔn ka kyerɛ hɛn dɛ onyansafo biara hwɛ nakwan mu yie. Yɛ iyi wɔ aber a ewia rehyerɛn yi, akwantu mu anaa biribiara a ewɔ ho kwan dɛ eyɛ no. Jesus dɛ obotua hɛn ho kaw, weɔn na sɔl!\nOwura George Leon Pike, Sr.\nDɛm krataa yi wɔdze kyɛ kwa. Sɛ epɛ no pii a ɔno kyerɛw kɔ adrɛs a ɔwɔ ase ha yi.\nFAN9910T • FANTE • LIFE’S STORM\nAhotsewee Nke Ɛworadze


Dwom 48—Yɛne Yehowa Bɛnantew Daa | Kristofo Dwom\nKENKAN WƆ Afrikaans Albanian Amharic Armenian Aymara Azerbaijani Azerbaijani (Cyrillic) Baoule Bassa (Cameroon) Belize Kriol Bicol Bislama Boulou Bulgarian Cebuano Chichewa Chitonga Chitonga (Malawi) Chitumbuka Chiyao Chokwe Cibemba Cinyanja Croatian Damara Dangme Danish Digor Douala Drehu Dutch English Ewe Fijian Finnish Fon French Ga German Greek Guarani Gun Haitian Creole Hiligaynon Hungarian Icelandic Iloko Indonesian Isoko Italian Karen (S'gaw) Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Krio Kurdish Kurmanji (Caucasus) Kwangali Kwanyama Latvian Lhukonzo Lingala Lithuanian Luganda Luvale Macedonian Macua Malagasy Malay Malayalam Mambwe-Lungu Mapudungun Mauritian Creole Myanmar Ndau Ndebele Ngangela Nias Norwegian Nzema Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sena Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Silozi Sinhala Spanish Sunda Swahili Swedish Tagalog Tahitian Tatar Telugu Thai Tigrinya Tojolabal Tok Pisin Tshiluba Turkish Twi Ukrainian Uruund Wallisian Wolaita Yoruba Zulu\nYɛne Yehowa Bɛnantew Daa\n1. Yɛ-ne Ye-ho-wa bɛ-nan-tew.\nEn-ti ye-be-hia a-ho-brɛa-se.\nN’a-yam-ye no dɔɔ-so ma yɛn.\nƆ-de ma nni-pa wɔ-pɛ tre-nee.\nWa-yɛ nhye-hyɛe pii a-ma yɛn,\nE-fi-sɛ ɔ-dɔ ne mma.\nFa wo ko-ma nyi-naa som no.\nGyi-na yɛn Nyan-ko-pɔn a-fã.\n2. Nni-pa a-te-mmu no a-bɛn.\nƐ-ren-kyɛ wia-se yi be-twa mu.\nA-tam-fo twa yɛn ho hyia daa;\nE-be-tu-mi a-ma yɛa-bɔ hu.\nNan-so Ye-ho-wa hwɛ yɛn so.\nYɛ-twe bɛn no da bia-ra.\nƐ-ma ye-tu-mi som no yi’e.\nDɔ wo Nyan-ko-pɔn daa nyi-naa.\n3. Nyan-ko-pɔn a-yɛ nhye-hyɛe pa;\nƆ-nam ne hon-hom ne n’A-sɛm so.\nƐ-ne Kris-to a-sa-fo no.\nƐ-ma ye-nya a-ni-gye de som.\nYɛ-ne Ye-ho-wa bɛ-nan-tew,\nN’a-pɛ-de na yɛ-bɛ-yɛ.\nƆ-boa ma ye-di no-kwa-re.\nEn-ti yɛ-ne no bɛ-nan-tew.\n(Hwɛ Gen. 5:24; 6:9; 1 Ahe. 2:3, 4 nso.)\nYɛne Yehowa Bɛnantew Daa (Dwom 48)


8 Ɔhene Belsasar+ ahenni afe a ɛto so abiɛsa mu no, me Daniel, minyaa anisoadehu bi, kan de a minyae no akyi.+ 2 Minyaa anisoadehu, na bere a mihui no, na mewɔ Susan+ abankɛse a ɛwɔ Elam+ mantam mu no mu; mihui wɔ anisoadehu no mu sɛ mewɔ Ulai+ asubɔnten no ho. 3 Bere a memaa m’ani so hwɛe no, hwɛ, na odwennini+ bi gyina asubɔnten no ano; ɔwɔ mmɛn abien. Ná mmɛn abien no woware, nanso biako ware sen biako, na nea ɛware no na ɛbae akyiri yi.+ 4 Mihuu odwennini no sɛ ɔresisi kɔ atɔe ne atifi ne anafo, na aboa biara ntumi nnyina n’anim, na obiara nni hɔ a otumi gye obi fi ne nsam.+ Ɔyɛɛ nea ɔpɛ na odii akokurokosɛm. 5 Migu so redwinnwen ho no, hwɛ, ɔpapo+ bi fi atɔe bae a ɔnam asase nyinaa ani a ne ho nka fam. Ná ɔpapo no wɔ abɛn bi tua n’aniwa ntam.+ 6 Ɔbae ara beduu odwennini a ɔwɔ mmɛn abien a mihuu no sɛ ogyina asubɔnten no ano no ho, na ɔde abufuw kɛse tuu mmirika kɔɔ no so. 7 Na mihui sɛ bere a oduu odwennini no nkyɛn no, n’ani beree no so na osii odwennini no bubuu ne mmɛn abien no, na odwennini no annya ahoɔden a ɔde begyina n’anim. Enti ɔtow no kyenee fam tiatiaa no so, na odwennini no annya obi a obegye no afi ne nsam.+ 8 Ɔpapo no dii akokurokosɛm+ boroo so. Nanso bere a ɔyɛɛ den no, abɛn kɛse no bui, na mmɛn anan fifi sii ɛno ananmu kyerɛkyerɛɛ ɔsoro mframa anan no.+ 9 Na abɛn foforo fi biako mu bae. Ná ɛyɛ abɛn ketewa,+ na ɛyɛɛ kɛse boroo so, na ɛde n’ani kyerɛɛ anafo ne apuei ne Asase Fɛfɛ no.+ 10 Ɛyɛɛ kɛse ara koduu ɔsoro asafo no nkyɛn,+ na ɛmaa asafo no bi ne nsoromma+ no bi tetew beguu fam, na etiatiaa wɔn so.+ 11 Na edii akokurokosɛm ara koduu asafo no Safohene+ so, na woyii daa afɔre+ no fii Safohene no anim, na wɔtow ne kronkronbea a etim hɔ no kyenee fam.+ 12 Na mmarato+ nti, wɔde asafo no ne daa afɔre+ no hyɛɛ ne nsa,+ na ɛtow nokware+ kyenee fam+ yɛɛ nea ɛpɛ, na esii no yiye.+ 13 Na metee sɛ ɔkronkronni+ bi rekasa, na ɔkronkronni foforo bisaa obiako a ɔrekasa no sɛ: “Da bɛn na daa afɔre+ ne mmarato a ɛma amamfoyɛ ba+ ne kronkronbea ne asafo no a wotiatia wɔn so+ ho anisoadehu no bɛkɔ akosi?” 14 Na ɔka kyerɛɛ me sɛ: “Ɛbɛkɔ akosi anadwo ne anɔpa mpem abien ne ahasa, na wɔbɛma kronkronbea no asi ne dedaw mu.”+ 15 Na ɛbae sɛ, me Daniel, migu so rehwɛ anisoadehu no na merehwehwɛ sɛ mɛte ase no,+ mihui, na hwɛ, obi begyinaa m’anim a wohwɛ no a, ɔte sɛ ɔbarima.+ 16 Na metee onipa bi nne fii Ulai+ asubɔnten no mu, na ɔteɛɛm frɛe sɛ: “Gabriel,+ ma oyi nte nea wahu no ase.”+ 17 Enti ɔbaa nea migyina hɔ. Nanso bere a ɔbae no, mebɔɔ hu, na mede m’anim butuw fam. Ɛnna ɔka kyerɛɛ me sɛ: “Onipa ba,+ te ase+ sɛ anisoadehu no fa awiei bere no ho.”+ 18 Bere a ɔne me rekasa no, medae hatee a m’anim butuw fam.+ Enti osoo me mu san de me gyinaa faako a na migyina no.+ 19 Na ɔkae sɛ: “Hwɛ, merema woahu nea ɛbɛba abufuw bere no awiei, efisɛ ɛfa awiei bere a wɔahyɛ no ho.+ 20 “Odwennini a wuhuu no a ɔwɔ mmɛn abien no gyina hɔ ma Media ne Persia+ ahene. 21 Ɔpapo a ne ho wɔ nhwi bebree no nso gyina hɔ ma Hela hene,+ na abɛn kɛse a ɛwɔ n’aniwa ntam no gyina hɔ ma ɔhene a odi kan no.+ 22 Na nea ebui a anan fifi sii ananmu no nso,+ ahenni anan bɛsɔre wɔ ne man mu, nanso wɔn ahoɔden rennu ne de no. 23 “Na ɛrekɔ wɔn ahenni no awiei, bere a mmaratofo nneyɛe adu ne pɔmpɔn so no, ɔhene tirimɔdenfo bi a ohu ahintasɛm mu+ bɛsɔre. 24 Ne tumi bɛyɛ den, nanso ɛrenyɛ n’ankasa ahoɔden so.+ Na ɔbɛsɛe ade+ ma ayɛ nwonwa, na nea ɔbɛyɛ nyinaa besi yiye. Ɔbɛsɛe ahoɔdenfo ne akronkronfo man+ no nso. 25 Ne nhumu nti, ɔbɛma nnaadaa akɔ so wɔ ne nsam.+ Ne koma mu nso, obedi akokurokosɛm,+ na asomdwoe bere mu,+ ɔbɛsɛe nnipa bebree. Na ɔbɛsɔre atia asafo ahene mu Safohene+ no, nanso obebubu a ɛnyɛ obi nsa na ebebu no.+ 26 “Anadwo ne anɔpa ho adehu a wɔaka ho asɛm yi yɛ nokware.+ Na wo nso, sɔ anisoadehu no ano, efisɛ ɛfa daakye nna ho.”+ 27 Na me, Daniel, meyɛɛ kagyaa, na meyaree nna kakra.+ Afei mesɔre kɔyɛɛ ɔhene adwuma no.+ Nanso nea mihui no nti, meyɛɛ bɔmm, na obiara ante nsɛm no ase.+


Adwumaden—Ɛho Hia Anaa?\nKENKAN WƆ Acholi Afrikaans Albanian Amharic Arabic Armenian Aymara Bislama Bulgarian Cakchiquel (Western) Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Cibemba Cinyanja Croatian Czech Dangme Danish Drehu Dutch Efik English Estonian Ewe Finnish French Ga Garifuna Georgian German Greek Guarani Haitian Creole Hebrew Hiligaynon Hmong (White) Hungarian Icelandic Igbo Iloko Indonesian Italian Japanese Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Lunda Luo Luvale Macedonian Malagasy Mam Mambwe-Lungu Maya Mazatec (Huautla) Mongolian Moore Myanmar Nahuatl (Central) Nahuatl (Huasteca) Ndebele (Zimbabwe) Nepali Ngabere Norwegian Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Runyankore Russian Sango Sepedi Serbian Serbian (Roman) Sesotho (Lesotho) Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tlapanec Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Vietnamese Wallisian Wayuunaiki Xhosa Yoruba Zande Zapotec (Isthmus) Zulu\nASƐM A ƐDA SO | NEA ƐBƐMA W’ANI AGYE W’ADWUMA HO\nAlex ne adwumakuo bi na ɛyɛ adwuma. Wɔde kar twe nneɛma kɔ mmeaeɛ ahodoɔ. Berɛ a Alex rema adaka bi so akɔ kar no mu no, ɔguu ahome, na ɔkaa wɔ ne tirim sɛ, ‘Adɛn nti na meda so ara te adwuma bɔne yi mu saa? Da bɛn koraa na mɛyɛ yie? Sɛ menyɛ adwuma mpo a, anka ɛyɛ!’\nƐnnɛ, nnipa pii te sɛ Alex a yɛaka ne ho asɛm no; wɔmpɛ sɛ wɔyɛ adwumaden. Aaron yɛ fitani. Ɔkaa sɛ, “Nnipa pii adwene yɛ wɔn sɛ adwuma a ‘ɛba fam’ mfata wɔn. Nea wɔka ara ne sɛ, ‘Wei deɛ mede retwitwa me ho kɛkɛ. Akyiri yi menya adwuma papa bi a, mɛgyae.’”\nAdɛn nti na nnipa pii mpɛ sɛ wɔyɛ adwumaden? Ɛbɛtumi aba sɛ nsɛm a wɔte wɔ atesɛm nkrataa mu ne radio so na anya wɔn so nkɛntɛnsoɔ. Nea wɔtaa ka ne sɛ, ɛnsɛ sɛ wobrɛ ansa na woanya asetena pa. Matthew yɛ adwumayɛni a ɔsiesie adan ne nneɛma ahodoɔ. Ɔkaa sɛ, “Ebinom adwene yɛ wɔn sɛ wɔn a wɔyere wɔn ho yɛ adwuma no mpo na wɔdi hia.” Shane nso adwuma te sɛ Matthew deɛ no ara. Ɔkaa sɛ: “Ɛnnɛ deɛ, akatua a adwumayɛfoɔ gyeɛ no, ɛnyɛ ɛno ho adwuma na wɔyɛ.”\nNanso, nnipa a wɔdi yie no mu pii wɔ hɔ a wɔpɛ adwuma paa. Daniel adi mfeɛ 25, na ɔsisi adan. Ɔkaa sɛ: “Adwumaden deɛ, mfasoɔ wɔ so paa, ɛnkanka berɛ a botae papa bi si w’ani so no.” Andre nso adi mfeɛ 23, na asɛm a ɔkaeɛ no te sɛ Daniel deɛ no ara. Ɔkaa sɛ: “Woyɛ adwuma a ɛma w’ani gye. Sɛ wote hɔ na wonyɛ adwuma a, ɛnkyɛ na asetena afono wo!”\nDɛn na aboa nnipa bi te sɛ Daniel ne Andre ama wɔanya adwempa wɔ adwuma ho? Ne tiaa mu ne sɛ, wɔde Bible mu asɛm bɔ wɔn bra. Bible kasa tia akwadworɔ, na ɛhyɛ yɛn nkuran sɛ yɛnyere yɛn ho nyɛ adwuma. Nanso Bible nka sɛ yɛnyɛ adwuma kɛkɛ. Ɛsan kyerɛ yɛn nea yɛyɛ a ɛbɛma yɛn ani agye yɛn adwuma ho.\nBible mu asɛm bɛn na ɛbɛtumi aboa wo ama woanya akomatɔyam wɔ w’adwuma ho? Ma yɛnsusu emu kakra ho wɔ asɛm a ɛdi hɔ no mu.


Nnwom 37 AKCB - Salmos 37 NVI-PT\n1Nhaw wo ho, nnebɔneyɛfo nti;\nmma wʼani mmmere wɔn a wɔyɛ bɔne;\n2Wɔte sɛ sare, ɛrenkyɛ na ahyew,\nwɔte sɛ dua amono, ɛrenkyɛ na awu.\nTena asase no so na ma wʼani nka asomdwoe adidibea hɔ.\n4Ma wʼani nnye wɔ Awurade mu\nna wama wo nea wo koma pɛ.\nna fa wo ho to no so, na ɔno na ɔbɛyɛ:\n6ɔbɛma wo treneeyɛ ahyerɛn sɛ adekyee,\nna wʼatɛntrenee ayɛ sɛ owigyinae.\n7Yɛ komm wɔ Awurade anim na tɔ wo bo ase twɛn no,\nnhaw wo ho wɔ wɔn a asi wɔn yiye ho\nefisɛ wɔnam bɔne akwan so.\n8Mma wo bo mmfuw na gyae abufuwhyew;\nnhaw wo ho, ekowie bɔne nko ara.\n9Wobetwa nnebɔneyɛfo agu,\nnanso wɔn a wɔn ani da Awurade so no\nwobenya asase no adi so.\n10Ɛrenkyɛ, nnebɔneyɛfo bɛyera.\nWɔbɛhwehwɛ wɔn, nanso wɔrenhu wɔn.\n11Nanso ahobrɛasefo benya asase no adi so\nna wɔanya asomdwoe mmoroso.\n12Amumɔyɛfo bɔ pɔw bɔne tia atreneefo\n13nanso Awurade serew amumɔyɛfo,\nna onim sɛ wɔn nna abɛn.\n14Amumɔyɛfo twe afoa\nna wokuntun wɔn ta mu\nsɛ wobekum ahiafo ne mmɔborɔfo,\nsɛ wobekum wɔn a wɔn akwan teɛ.\n15Nanso wɔn afoa bɛwowɔ wɔn ankasa koma mu,\nna wɔn ta mu abubu.\n16Kakra a atreneefo wɔ no som bo\nsen amumɔyɛfo bebree ahonya;\n17efisɛ amumɔyɛfo ahoɔden bɛsa\nnanso Awurade bɛwowaw atreneefo.\nna wɔn agyapade bɛtena hɔ daa.\n19Ahohiahia bere mu wɔremmrɛ.\nƆkɔm bere mu wobenya ama abu so.\n20Nanso amumɔyɛfo bɛyera.\nAwurade atamfo bɛyɛ sɛ nwura mu nhwiren;\nwobetu ayera sɛ wusiw.\n21Amumɔyɛfo pɛ bosea, na wontua,\nnanso ɔtreneeni de ahummɔbɔ ma;\n22Wɔn a Awurade ahyira wɔn no benya asase no adi so,\nna wobetwa wɔn a ɔdome wɔn no agu.\nɔma nʼanammɔntu si pi.\n24Sɛ ohintiw a ɔrenhwe ase,\nefisɛ Awurade kura no wɔ ne nsam.\n25Na meyɛ aberante, na mprempren mabɔ akwakoraa,\nna minhuu ɔtreneeni a Awurade apa nʼakyi\nanaasɛ ne mma resrɛ aduan.\n26Bere biara ɔyɛ adɔe, na ɔde fɛm kwa;\nna ne mma benya nhyira.\n27Twe wo ho fi bɔne ho na yɛ papa\n28Efisɛ, Awurade pɛ nea ɛteɛ,\nna ɔrennyaw ne nkurɔfo anokwafo no.\nWobenya bammɔ daa nyinaa.\nNanso amumɔyɛfo asefo de, wobetwa wɔn agu.\n29Atreneefo benya asase no adi so\n30Ɔtreneeni ano ka nyansasɛm,\nna ne tɛkrɛma ka nea ɛteɛ.\n31Ne Nyankopɔn mmara wɔ ne koma mu;\nwɔn anan nwatiri.\n32Amumɔyɛfo tetɛw atreneefo\nhwehwɛ sɛ wobekum wɔn,\n33nanso Awurade nnyaa wɔn mma wɔn,\nna ɔremma wommu wɔn kumfɔ wɔ asennii.\nsɛ wotwitwa amumɔyɛfo no gu a, mubehu.\n35Mahu omumɔyɛfo a ɔyɛ basabasa\nsɛ ɔredi yiye sɛ dua amono a esi asase pa so,\n36nanso ankyɛ na nʼawiei bae a wonhu no bio;\nmehwehwɛɛ no, nanso manhu no.\n37Susuw nea ɔyɛ pɛ ho, na hwɛ nea ɔteɛ;\nna asomdwoe nipa benya asetena pa daakye.\n38Nanso wɔbɛsɛe nnebɔneyɛfo nyinaa;\nna wɔbɛtɔre wɔn asefo ase.\n39Atreneefo nkwagye fi Awurade\nɔne wɔn aban wɔ amanehunu bere mu.\n40Awurade boa wɔn na ogye wɔn;\noyi wɔn fi amumɔyɛfo nsam, na ogye wɔn nkwa,\nefisɛ wohintaw wɔ ne mu.\nAKCB : Nnwom 37


Luka 22 NA-TWI;NIV - Yesu ho pɔwbɔ - Afei na Yudafo - Bible Gateway\nLuka 21Luka 23\nLuka 22 Nkwa Asem (NA-TWI)\nYesu ho pɔwbɔ\n22 Afei na Yudafo afahyɛ a wodi abodoo a mmɔkaw mfra mu a wɔfrɛ no Twam Afahyɛ no, abɛn. 2 Saa bere no na asɔfo mpanyin ne mmara no akyerɛkyerɛfo no hwehwɛ ɔkwan a wɔbɛfa so akyere Yesu, akum no, nanso esiane nnipa a na wɔwɔ hɔ no nti, na wosuro.\n3 Satan kɔhyɛnee Yuda a wɔfrɛ no Iskariot a ɔyɛ asuafo dumien no mu baako no mu. 4 Yuda kɔɔ asɔfo mpanyin ne Asɔredan no mu awɛmfo mpanyin nkyɛn ne wɔn kosusuw ɔkwan ko a ɔbɛfa so ayi Yesu ama wɔn no ho. 5 Wɔn ani gyei, penee so sɛ wɔbɛma no sika. 6 Efi saa bere no, Yuda hwehwɛɛ ɔkwan a ɔbɛfa so ama wɔakyere Yesu bere a, nnipa dodow biara nni ne ho.\n7 Afei da a wokum twam guan de di abodoo a mmɔkaw nni mu no dui no, 8 Yesu somaa Petro ne Yohane se, “Monkɔyɛ Twam Afahyɛ aduan a yebedi no.”\n9 Wobisaa no se, “Ɛhe na wopɛ sɛ yɛkɔyɛ aduan no?”\n10 Obuaa wɔn se, “Sɛ mudu kurow no mu a, mubehu obi a wakɔ asu reba. Munni n’akyi nkɔ ofi a ɔbɛkɔ mu no mu 11 na mummisa ofiwura no se, ‘Yɛn kyerɛkyerɛfo se ɛhe na woasiesie ama ɔne n’asuafo no sɛ wommedi Twam Afahyɛ aduan no?’ 12 Ɔde mo bɛkɔ abansoro asa kɛse bi a wɔasiesie mu fɛfɛɛfɛ so. Ɛhɔ na monkɔtow pon no.”\n13 Wɔkɔɔ kurow no mu no, wohui sɛnea Yesu kae no pɛpɛɛpɛ ma wɔyɛɛ twam aduan no wɔ hɔ.\nAdidi a etwa to\n14 Bere no dui no, Yesu ne n’asuafo no kɔtenatenaa adidipon no ho.\n15 Wɔtete hɔ no, Yesu ka kyerɛɛ wɔn se, “Mepɛe sɛ me ne mo bɛtena ase, ato nsa adi saa Twam aduan yi, ansa na mahu amane no, akyɛ. 16 Mereka akyerɛ mo se, saa adidi yi akyi no, merenni Twam aduan yi bio kosi sɛ Onyankopɔn Ahenni no bɛba.”\n17 Afei Yesu faa kuruwa, daa Onyankopɔn ase na ɔde maa n’asuafo no kae se, “Munnye na obiara nnom bi. 18 Mereka akyerɛ mo se, merennom bobesa yi bi bio kosi sɛ Onyankopɔn Ahenni no bɛba.”\n19 Afei ɔfaa abodoo daa Onyankopɔn ase, bubuu mu de maa n’asuafo no kae se, “Eyi ne me nipadua a mede rema mo. Munnye nni. Da biara a mubedi saa abodoo yi bi no, momfa nkae me.”\n20 Saa ara nso na adidi no akyi no, ɔfaa kuruwa kae se, “Kuruwa yi ne me mogya a merehwie agu ama mo sɛ apam foforo a wɔnam so begye mo nkwa. 21 Nanso mo a mo ne me te adidii ha yi mu baako na obeyi me ama. 22 Etwa sɛ miwu sɛnea Onyankopɔn ahyehyɛ no, nanso nea obeyi me ama no de, onnue.”\n23 Asuafo no bisabisaa wɔn ho wɔn ho, pɛe sɛ wohu wɔn mu nea obeyi no ama no.\nYesu kasa tia ahomaso\n24 Asuafo no gyee wɔn ho akyinnye pɛe sɛ wohu wɔn mu nea ɔbɛyɛ kɛse wɔ Onyankopɔn Ahenni a ɛbɛba no mu.\n25 Yesu tee no, ɔkae se, “Wiase de, atumfo hyɛ wɔn a wodi wɔn so no so ma wɔn nso a wɔhyɛ wɔn so no nso bu wɔn sɛ wɔn adɛɛfo. 26 Nanso mo de, nea ɔpɛ sɛ ɔyɛ mo so panyin no nyɛ sɛ mo mu akumaa, na nea odi mo so no nso nyɛ mo mu somfo. 27 Merebisa mo se, nnipa baanu yi mu hena na odi ne yɔnko so, nea ɔte adidipon ho anaa nea ɔsom nea ɔte adidipon no ho no? Nanso me de, mewɔ mo mu sɛ mo somfo. 28 Me ne mo na afa ɔhaw ne amane mu a, moda so ne me nam. 29 M’agya de ahenni no ama me. Saa ara nso na mede rema mo. 30 Na mo ne me ato nsa adidi, na moatumi abu Israel mmusuakuw dumien no atɛn.\nYesupa ho nkɔmkyɛ\n31 Afei Awurae kae se, “Simon, Simon! Monhwɛ yiye na ɔbonsam pɛ sɛ ɔsɔ mo hwɛ. 32 Nanso wo Simon de, masrɛ ama wo sɛnea ɛbɛyɛ a wobɛkɔ so agye me adi. Sɛ wunu wo ho san ba me nkyɛn a, hyɛ wo nuanom no gyidi mu den.”\n33 Petro buaa no se, “Awurade, ɛyɛ me pɛ sɛ me ne wo bɛda afiase na sɛ ɛyɛ owu mpo nso a, me ne wo bewu.”\n34 Yesu nso buaa no se, “Petro, mereka akyerɛ wo se, ɛnnɛ akokɔ remmɔn na woapa me mprɛnsa.”\n35 Afei Yesu bisaa n’asuafo no se, “Bere a mesomaa mo a na munkita sikabɔtɔ anaa akwantubɔtɔ na monhyɛ mpaboa no, biribi ho hiaa mo anaa?” Asuafo no buaa no se, “Dabi, biribiara ho anhia yɛn.”\n36 Yesu ka kyerɛɛ wɔn se, “Afei de, nea ɔwɔ sika no, ɔmfa; nea ɔwɔ akwantubɔtɔ no nso, ɔmfa. Nea onni nkrante no ntɔn ne ntama mfa nkɔtɔ bi. 37 Na bere adu sɛ, nkɔm a wɔhyɛ faa me ho se, ‘Wɔbɛkan no afra nnebɔneyɛfo mu’ no bɛba mu. Ɛsɛ sɛ nkɔm biara a wɔahyɛ afa me ho no ba mu.”\n38 Asuafo no ka kyerɛɛ Yesu se, “Awurade, yɛwɔ nkrante abien wɔ ha.” Yesu buae se, “Eye, ɛno ara dɔɔso.”\nNgo Bepɔw so mpaebɔ\n39 Yesu ne n’asuafo no fii kurow no mu kɔɔ Ngo Bepɔw no so sɛnea ɔtaa yɛ no, na n’asuafo no ka ne ho. 40 Woduu hɔ no, ɔka kyerɛɛ n’asuafo no se, “Mommɔ mpae na moankɔ sɔhwɛ mu.”\n41 Afei ɔtwee ne ho fii asuafo no ho kɔɔ nkyɛn baabi kɔkotowee, bɔɔ mpae se, 42 “Agya, sɛ ɛyɛ wo pɛ a, ma saa amanehunu a ɛreba me so yi ntwa me ho nkɔ, nanso ɛnyɛ nea mepɛ, na nea wopɛ na ɛnyɛ.” 43 Ogu so rebɔ mpae no, ɔbɔfo fi soro bɛhyɛɛ no den.\n44 Esiane sɛ na Yesu ho yeraw no wɔ Honhom mu no nti, ɔmaa ne mpaebɔ mu yɛɛ den maa ne ho fifiri yɛɛ sɛ mogya atɔwatɔw sosɔw guu fam. 45 Mpaebɔ no akyi no, ɔkɔɔ asuafo no nkyɛn kɔtoo wɔn sɛ awerɛhow ne ɔbrɛ nti, wɔadeda.\n46 Ɔkɔtoo wɔn sɛ wɔadeda no, ɔkae se, “Hwɛ! Moadeda? Monsɔre na mommɔ mpae na moankɔ sɔhwɛ mu.”\n47 Yesu gu so rekasa no, nnipadɔm bi a Yuda Iskariot a ɔyɛ asuafo dumien no mu baako di wɔn anim, baa no so. Yuda Iskariot twiw bɛn Yesu yɛɛ no atuu.\n48 Yesu bisaa no se, “Yuda, ɔdɔ nsɛnkyerɛnne yi so na wonam reyi me ama?”\n49 Bere a asuafo a wɔwɔ ne ho no huu nea ɛreba no, wobisaa no se, “Awurade, yentwitwa wɔn nkrante anaa?” 50 Asuafo no mu baako twaa ɔsɔfo panyin no somfo no aso nifa.\n51 Yesu ampɛ nea osuani no yɛe no nti, ɔka kyerɛɛ wɔn se, “Munnyae nea mopɛ sɛ moyɛ no.” Ɔfaa ɔsomfo no aso no de taree hɔ bio. 52 Yesu bisaa asɔfo mpanyin ne asɔredan sohwɛfo mpanyin ne Yudafo mpanyimfo no asomfo a wɔbaa ne so no se, “Meyɛ odwotwafo na mode nkrante ne nkontimmaa aba me so? 53 Bere a na me ne mo wɔ asɔredan mu no, moankyere me; afei na mo bere aso a ɔbonsam nam ne tumi so reyɛ adwuma ampa.”\n54 Afei wɔkyeree Yesu de no kɔɔ ɔsɔfo panyin fi. Bere a wɔde no rekɔ no, Petro gyee ne ho kaa akyiri. 55 Petro duu ɔsɔfo panyin no fi hɔ no, na asraafo no asɔ ogya wɔ adiwo hɔ a wɔreto; ɔno nso kɔtoo bi.\n56 Abeawa bi huu Petro sɛ ɔreto ogya no bi no, ɔhwɛɛ no dinn kae se, “Saa ɔbarima yi yɛ Yesu akyidifo no mu baako.”\n57 Petro sanee se, “Awuraa, minnim saa ɔbarima yi baabiara.”\n58 Ankyɛ koraa na obi foforo nso huu no kae se, “Woyɛ n’akyidifo no mu baako.” Petro bua see no se, “Dabi, menka wɔn ho.”\n59 Ɛbɛyɛ dɔnhwerew akyi no, obi foforo nso san huu no ka sii so dua se, “Akyinnye biara nni ho sɛ saa damfo yi ka Yesu asuafo no ho, efisɛ, ɔno nso yɛ Galileani na ne kasa koraa da no adi.”\n60 Petro sanee ne mprɛnsa so se, “Owura, asɛm a woreka yi nyɛ nokware.” N’ano ansi koraa na akokɔ bɔnee.\n61 Saa bere no ara mu na Yesu twaa n’ani hwɛɛ Petro anim. Ɛhɔ ara na Petro kaee asɛm a Yesu ka kyerɛɛ no se, “Ɛnnɛ, akokɔ remmɔn na woapa me mprɛnsa” no. 62 Petro de awerɛhow fii adi kosui.\n63 Mmarima a na wɔrewɛn Yesu no dii ne ho fɛw, kyekyeree n’ani, bobɔɔ no, 64 san bisaa no se, “Odiyifo, hena na ɔbɔɔ wo? Kyerɛ yɛn.” 65 Wɔkɔɔ so yeyaw no kaa abususɛm ahorow guu ne so.\nYesu gyina baguafo anim\n66 Ade kyee no, Yudafo mpanyin ne mmara no akyerɛkyerɛfo no hyiae ma wɔde Yesu baa wɔn anim 67 bisaa no se, “Sɛ wone Kristo no a, ka kyerɛ yɛn.” Yesu buaa wɔn se, “Sɛ meka se mene Kristo no a, morennye nni, 68 na sɛ mibisa mo nso a, moremmua me. 69 Na efi saa bere yi mubehu Onipa Ba no sɛ ɔte Onyame Tumfo no nifa so.”\n70 Ɔkaa saa no, wɔn nyinaa bisaa no bio se, “Ɛnne na wone Onyankopɔn Ba no anaa?” Obuaa wɔn se, “Nea moreka no yɛ nokware.”\n71 Eyi ma wɔkae se, “Adanse bɛn na ehia yɛn bio? Yɛate afi ɔno ankasa anom.”


Nnuhwam—Akyɛde a Ɛsom Bo a Tete no na Wɔde Ma Ɔhene\nKENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikamba Kikaonde Kikuyu Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Luvale Macedonian Malagasy Maltese Maya Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Vietnamese Xhosa Yoruba Zapotec (Isthmus) Zulu\n‘Nsoromma mu ahwɛfoɔ firi apueeɛ fam baeɛ, na wɔbuebuee wɔn ademudeɛ so kyɛɛ no nneɛma; sika ne ɛhyɛ ne kurobo.’—Mateo 2:1, 11.\nFA NO sɛ wopɛ sɛ wokyɛ onipa titiriw bi ade, dɛn paa na anka wode bɛkyɛ no? Bere a na wɔrekyerɛw Bible no, na nnuhwam bi wɔ hɔ a ɛsom bo paa te sɛ sika kɔkɔɔ. Enti sɛ wɔpɛ sɛ wɔkyɛ ɔhene bi ade a, na wɔtumi de saa nnuhwam no bi kyɛ no. * Ɛno nti, nneɛma mmienu a nsoromma mu ahwɛfo no de kɔkyɛɛ “Yudafoɔ hene no,” na ɛyɛ nnuhwam.—Mateo 2:1, 2, 11.\nBible san ka sɛ bere bi, Saba hemmaa kɔsraa Solomon, na “ɔmaa ɔhene sika dwetikɛseɛ ɔha aduonu, ne balsam ngo pii pa, ne aboɔden aboɔ. Balsam ngo a Saba hemmaa de maa Ɔhene Solomon no dodoɔ nni ano.” * (2 Berɛsosɛm 9:9) Ahemfo nso de balsam ngo kɔyɛɛ Solomon adɔe.—2 Berɛsosɛm 9:23, 24.\nAdɛn nti na tete no, na saa nnuhwam no ne nneɛma a wɔnya fi mu no som bo na ne bo yɛ den saa? Efisɛ, na wɔde yɛ nneɛma titiriw pii. Ná wɔtumi de siesie wɔn ho, wɔde yɛ ɔsom mu amanne, na na wɔde siesie funu ansa na wɔakɔsie. (Hwɛ adaka a wɔato din “ Nneɛma a Tete no na Wɔde Nnuhwam Yɛ.”) Sɛ yɛde sɛnea na nkurɔfo ani gye ho paa na wɔde yɛ nneɛma pii no to nkyɛn a, ade baako nso a na ɛma ne bo yɛ den ne sɛ, na wɔnya fi akyirikyiri.\nNÁ WƆDE TWA KWAN FA ARABIA\nBere a na wɔrekyerɛw Bible no, nnuhwam no bi wɔ hɔ a na efifi wɔ Yordan Subon mu. Ebi nso wɔ hɔ a na wɔkra fi amannɔne. Wɔka nneɛma a na wɔde yɛ nnuhwam no bebree ho asɛm wɔ Bible mu. Nea na wɔtaa de yɛ paa no bi ne safron, pɛprɛ, balsam, anoatre anaa sinamon, ɛhyɛ, ne kurobo. Weinom nyinaa da nkyɛn a, na wɔtaa de emu bi te sɛ kumin anaa tetɛ, ɛme, ne nunum nso yɛ aduane.\nƐhefa na na wɔnya nnuhwam yi fi? Ná wɔnya nnuhwam bi te sɛ pɛprɛ, kasia, ne anoatre anaa sinamon fi baabi a seesei wɔfrɛ no China, India, ne Sri Lanka no. Nnuhwam bi te sɛ kurobo ne ɛhyɛ nso, na ne nnua no fifi wɔ Arabia anafo fam kɔsi Somalia a ɛwɔ Afrika no. Nardo nso, India nko ara na na ɛwɔ; na wɔnya fi baabi a mmepɔw atenten a wɔfrɛ no Himalaya wɔ no.\nArabia na na wɔde nnuhwam dodow no ara fa ansa na adu Israel. Ne saa nti, nwoma bi a ɛka nnuhwam ho asɛm kyerɛ sɛ bɛyɛ mfe 2,100 ne mfe 2,200 a atwam ntam hɔ baabi no, Arabiafo “nko ara na na wɔdi nnuhwam ho gua wɔ Apuei ne Atɔe.” (The Book of Spices) Tete nkurow, abankɛse, ne mmeae a akwantufo gye wɔn ahome wɔ Negev a ɛwɔ Israel anafo fam no ma yɛhunu kwan a na wɔn a wɔdi nnuhwam ho gua no fa so. Amanaman Nkabom Kuo asoe bi kyerɛ sɛ, saa mmeae yi nso “ma yɛhunu mfaso bum a na wɔn a wɔdi gua . . . fi Arabia anafo kɔ Mediterranea no nya.”—World Heritage Centre of UNESCO.\n“Esiane sɛ na nkurɔfo hia aduhwam bere nyinaa, na wɔtɔn ketewaa bi gye sika pii nti, na nkurɔfo di ho gua paa.”—The Book of Spices\nNá aguadifo dodow bi taa hyehyɛ nnuhwam pii twa kwan fa Arabia, na na wɔtumi twa kwan bɛyɛ kilomita 1,800 ansa na wɔadu baabi a wɔrekɔ. (Hiob 6:19) Bible ka Ismaelfo aguadifo bi a na wɔde nnuhwam bi te sɛ “labdanum ne balsam aduhwam ne akyenkyennuro” fi Gilead rekɔ Egypt ho asɛm. (Genesis 37:25) Saa aguadifo yi na Yakob mmabarima tɔn wɔn nua Yosef maa wɔn no.\n“AGUADI MU AHINTASƐM A ƐSO BI MMAE DA”\nArabiafo na na wɔdi nnuhwam ho gua kɛse paa, na wɔyɛɛ saa mfe pii. Wɔn nko ara na na wɔtɔn nnuhwam bi te sɛ kasia ne sinamon a efi Asia no. Ná Arabiafo no mpɛ sɛ aman a ɛwɔ Mediterranea no tɔ nnuhwam fi aman a ɛwɔ Apuei fam no hɔ tẽẽ, enti Arabiafo no bɔɔ wɔn srɛ mu kaa nsɛm huhuuhu bi faa ɔkwan a wɔfa so nya nnuhwam no ho. Nwoma bi a ɛka nnuhwam ho asɛm kyerɛ sɛ ɛbɛtumi aba sɛ baabi a na wɔnya nnuhwam fi ankasa no “bɛyɛɛ aguadi mu ahintasɛm a ɛso bi mmae da.”—The Book of Spices.\nAsɛm bɛn na Arabiafo no kae? Greece abakɔsɛm kyerɛwfo Herodotus a ɔtenaa ase bɛyɛ mfe 2,500 a atwam ni no kaa nea Arabiafo bɔɔ wɔn srɛ mu kae no bi ho asɛm. Ɔkyerɛ sɛ, Arabiafo no kaa sɛ nnomaa bi a wɔn ho yɛ hu na na wɔde sinamon abona yɛ buo wɔ bepɔw tententen bi so. Esiane sɛ na ɛyɛ den sɛ obi bɛkɔ hɔ nti, sɛ wɔbɛtumi anya aduhwam a ɛsom bo yi bi a, gye sɛ wɔde namkum akɛse kɔtoto bepɔw no ase. Nnomaa no hu saa a, wɔbɛfom nam no pii kɔgu wɔn buo mu, na ɛma ebuo no mu yɛ du na ɛte bɛhwe fam. Afei wɔn a wɔrekɔpɛ aduhwam no de ahoɔhare sesa sinamon abona no kɔtɔn ma aguadifo. Saa nsɛm no trɛw kɔɔ akyiri paa. Enti, wɔkyerɛ sɛ esiane sɛ na sinamon “nya nna fam nti, na wɔtɔn no aboɔden paa.”—The Book of Spices.\nAkyiri yi, nkurɔfo bɛhunuu sɛ, sɛɛ na atosɛm na Arabiafo no reka, enti efi hɔ no aman foforo nso de wɔn ho bɛhyɛɛ nnuhwam aguadi no mu. Bɛyɛ mfe 2,100 a atwam ni no, po so hyɛn gyinabea a ɛwɔ Egypt kuro bi a wɔfrɛ no Alexandria no bɛyɛɛ hyɛn gyinabea kɛse a wɔdi nnuhwam ho gua paa. Edu bere bi a, mframa soronko bi bɔ wɔ India Po no so, enti na Romafo no de wɔn ahyɛn fa po no so fi Egypt kɔ India saa bere no. Ɛno nti ewiee ase no, nnuhwam a ɛsom bo no bɛbuu so ara maa ɛyɛɛ fo.\nƐnnɛ, wɔmmu nnuhwam sɛ ɛsom bo te sɛ sika kɔkɔɔ bio sɛnea na wɔbu no tete no. Na ɛbɛyɛ den paa sɛ obi bɛbu nnuhwam sɛ biribi a ɛsom bo a wɔde kyɛ ɔhene. Nanso nnipa ɔpepem pii da so ara de nnuhwam yɛ nneɛma pii wɔ wiase. Wɔtumi de bi yɛ sradehwam, nnuru, ne nea ɛkeka ho. Ɛba aduannua mu nso a, nkurɔfo nkɔ nnya koraa. Ne hwa nti, nnipa pii na nnɛ wɔde yɛ nneɛma ahorow sɛnea na ɛte wɔ tete mmere mu no.\nAnoatre anaa sinamon\n^ nky. 3 Bible mu no, asɛmfua a wɔkyerɛɛ ase “aduhwam” anaa “nnuhwam” no, na wɔtaa de gyina hɔ ma nneɛma a ɛyɛ hwam, na ɛyɛ soronko wɔ nea yɛde gu aduane mu ma ɛyɛ dɛ, anaa etu hwa no ho.\n^ nky. 4 Wɔka “balsam ngo” a, ɛkyerɛ sradehwam anaa aneneduru a wɔnya fi nnua akɛse ne nketewa anaa nhwiren mu.\nNneɛma a Tete no na Wɔde Nnuhwam Yɛ\nƆsra ngo ne aduhwam kronkron. Yehowa kyerɛɛ Mose sɛnea ɔnyɛ ɔsra ngo, anaa sradehwam, ne nnuhwam kronkron no. Nnuhwam ahorow nnan na na wɔde yɛ ɔsra ngo ne aduhwam kronkron no. (Exodus 30:22-25, 34-38) Ná asɔfo no bi nim ɔsra ngo yɛ paa, na na wɔhwɛ kyekyɛ ma wɔde yɛ adwuma.—Numeri 4:16; 1 Berɛsosɛm 9:30.\nAduhwam ne sradehwam. Ná wɔn a wɔbɛtumi no tɔ nnuhwam a wɔayɛ no esiam no bi de gugu wɔn afie, wɔn ntade mu, wɔn mpa so, ne wɔn ho. (Ester 2:12; Mmebusɛm 7:17; Nnwom mu Dwom 3:6, 7; 4:13, 14) Lasaro nuabaa Maria hwiee ‘ngo hwamhwam, nardo ngohwam amapa’ a ne bo yɛ den guu Yesu tiri mu ne ne nan ase. Ná “nardo ngohwam amapa” toa ketewa bo bɛyɛ sɛ afe akatua.—Marko 14:3-5; Yohane 12:3-5.\nNá wɔde bi siesie funu ansa na wɔakɔsie. Nikodemo de “kurobo ne pɛprɛ mfrafraeɛ” baa sɛ wɔmfa nsiesie Yesu amu no ansa na wɔde akɔ amusiei. (Yohane 19:39, 40) Yesu asuafo no bi yɛɛ “aduhwam ne ngo hwamhwam,” na wɔde kɔɔ ɛda no so.—Luka 23:56–24:1.\nWɔde gu aduane mu. Ɛbɛyɛ sɛ na Israelfo no de nnuhwam nso gu nam ho ma ɛyɛ dɛ. Afei nso, nnuhwam no bi wɔ hɔ a na wɔde fra nsa.—Nnwom mu Dwom 8:2.\nSɛnea Nnuhwam Mmienu a Wɔde Kɔkyɛɛ Yesu no Te\nWɔnya ɛhyɛ ne kurobo nyinaa fi nnua nketewa anaa nhwiren a ɛho yɛ nkasɛɛ nkasɛɛ bi mu. Wɔtwitwa dua no ho ma nsu fi mu ba, na wɔtwɛn ma emu nsu no da yɛ twintwann te sɛ kyengɔn.\nNá ɛhyɛ dua no fifi wɔ Arabia anafo fam mpoano. Kurobo dua no nso, na efifi wɔ baabi a ɛnnɛ wɔfrɛ hɔ Somalia ne Yemen a ɛhɔ reyɛ ayɛ anhweatam no. Ɛhyɛ ne kurobo hwa nti, na ɛsom bo ma nkurɔfo paa. Yehowa ankasa paw saa nnuhwam mmienu yi sɛ wɔmfa nni dwuma wɔ ne som mu. Ná wɔde kurobo fra ɔsra ngo kronkron no, ɛnna wɔde ɛhyɛ nso fra aduhwam kronkron no. (Exodus 30:23-25, 34-37) Nanso na ɛsono nea wɔde emu biara yɛ.\nSɛ wɔbɛte ɛhyɛ no hwa a, gye sɛ wɔahye ansa. Kurobo no deɛ, na wɔde yɛ adwuma tẽẽ. Bible bɔɔ kurobo din mprɛnsa de kaa Yesu ho asɛm: wɔbɛkyɛɛ no bi wɔ ne nkwadaaberem (Mateo 2:11), bere a wɔbɔɔ no asɛndua mu no, wɔmaa no nsa a wɔahyɛ no kurobo sɛ ɔnnom mfa nnwudwo ne yaw ano (Marko 15:23), na owui no nso, wɔde kurobo fraa aduhwam a wɔde siesiee no no mu ansa na wɔrekɔsie no (Yohane 19:39).


Забур 45 CARS - Nnwom 45 AKCB\nKoramma dwom. Ayeforohyia dwom.\n1Botae bi a edi mu akanyan me koma\nbere a merebɔ ɔhene mmran no;\nme tɛkrɛma yɛ ɔkyerɛwfo kunini bi kyerɛwdua.\n2Wudi mu koraa wɔ mmarima mu\nna wɔde adom bi asra wʼano,\nesiane sɛ Onyankopɔn ahyira wo afebɔɔ no nti.\n3Fa wʼafoa bɔ wo nkyɛn mu, okokuroko;\nfa anuonyam ne kɛseyɛ fura.\n4Fa wo kɛseyɛ mu kɔ wʼanim nkonimdi so\nwɔ nokware, ahobrɛase ne trenee mu;\nma wo nsa nifa nna wo nnwuma a ɛyɛ nwonwa no adi.\n5Ma wo bɛmma nnamnam no nhwirew ɔhene atamfo koma mu;\nna ma amanaman nhwe wʼanan ase.\n6Ao Onyankopɔn, wʼahengua no bɛtena hɔ daa daa;\ntrenee ahempema bɛyɛ wʼahenni no ahempema.\n7Wodɔ trenee na wukyi bɔne.\nƐno nti Onyankopɔn, wo Nyankopɔn de wo asi wo mfɛfo so,\nna ɔde anigye ngo asra wo.\n8Kurobow, pɛprɛ ne bɛwewonua hua agye wo batakari mu nyinaa;\nsanku so nnwom a efi ahemfi a wɔde asonse asiesie ho mu\nma wʼani gye.\n9Ahemfo mmabea ka wo mmea atitiriw ho;\nwo nsa nifa so na ayeforo dehye a ɔhyɛ Ofir sikakɔkɔɔ gyina.\n10Ɔbabea tie, dwene ho, na yɛ osetie;\nma wo werɛ mfi wo nkurɔfo ne wo papa fi.\n11Wʼahoɔfɛ asɔ ɔhene no ani;\ndi no ni, efisɛ ɔno ne wo wura.\n12Tiro Babea de ayɛyɛde bɛba;\nmmarima adefo bɛdɛfɛdɛfɛ wo.\n13Ɔhene babea a ɔwɔ ne pia mu no yɛ onuonyamfo\nwɔde sikakɔkɔɔ abobɔ nʼatade yuu mu.\n14Ɔhyɛ ntade a wɔadi mu adwinni na wɔde no kɔma ɔhene;\nne mfɛfo mmabun di nʼakyi\nna wɔde wɔn nyinaa brɛ wo.\n15Wɔde ahosɛpɛw ne anigye kɔ mu;\nwɔhyɛn ɔhempɔn no ahemfi.\n16Wo mmabarima besi wʼagyanom anan mu\nwobɛyɛ wɔn mmapɔmma wɔ asase no so nyinaa.\n17Mɛma wɔakae wo wɔ awo ntoatoaso nyinaa mu;\nɛno nti amanaman bɛkamfo wo daa nyinaa.\nAKCB : Nnwom 45


Numeri 19 | Intanɛt So Bible| Wiase Foforɔ Nkyerɛaseɛ\n19 Afei Yehowa ka kyerɛɛ Mose ne Aaron sɛ: 2 “Mmara a Yehowa ahyɛ no mu ahyɛde bi ne sɛ, ‘Ka kyerɛ Israelfo sɛ wɔnhwehwɛ nantwi kɔkɔɔ a ɔte apɔw a dɛm biara nni ne ho+ a wɔmfaa kɔndua ntoo ne kɔn mu+ pɛn mmra. 3 Momfa mma ɔsɔfo Eleasar na ɔmfa nkɔ nsraban no akyi, na wonkum no wɔ n’anim. 4 Na ɔsɔfo Eleasar mfa ne nsateaa mmɔ mogya no mu mpete ahyiae ntamadan no anim mpɛn ason.+ 5 Afei wɔnhyew nantwi mũ no nyinaa wɔ n’anim. Ne nhoma, ne ne nam ne ne mogya ne ne bin nyinaa, wɔnhyew.+ 6 Na ɔsɔfo no mfa kyeneduru+ ne sommɛ+ ne koogyan+ na ɔntow ngu ogya a wɔde rehyew nantwi no mu. 7 Afei ɔsɔfo no nhoro ne ntade na ɔmfa nsu nguare ansa na waba nsraban no mu, nanso ne ho begu fĩ akosi anwummere. 8 “‘Na nea ɔbɛhyew aboa no nhoro ne ntade na ɔmfa nsu nguare,+ nanso ne ho begu fĩ akosi anwummere. 9 “‘Afei obi a ne ho tew nsesaw nantwi no nsõ+ nkogu baabi a ɛhɔ tew wɔ nsraban no akyi. Sɛ ɛho behia sɛ Israel asafo no dwira wɔn ho a, nsõ yi bi na wɔde begu nsu mu adwira wɔn ho.+ Ɛyɛ bɔne ho afɔre. 10 Na nea ɔbɛsesaw nantwi no nsõ no nhoro ne ntade, nanso ne ho begu fĩ akosi anwummere.+ “‘Eyi yɛ ahyɛde a Israelfo ne ahɔho a wɔabɛsoɛ wɔn no bedi so daa.+ 11 Afei obiara a obeso onipa bi funu* mu+ no, ne ho begu fĩ nnanson.+ 12 Da a ɛto so abiɛsa no ɔmfa nsu no bi nnwira ne ho,+ na da a ɛto so ason no ne ho bɛtew. Na sɛ wannwira ne ho da a ɛto so abiɛsa no a, ɛnde da a ɛto so ason no ne ho rentew. 13 Sɛ ɔkra bi wu na obi so funu no mu na wannwira ne ho a, wagu Yehowa ntamadan ho fĩ+ na ɛsɛ sɛ wotwa ɔkra a ɔte saa no fi Israel man mu.+ Esiane sɛ wɔamfa ahodwira nsu+ no bi ampete ne ho nti, ne ho ntew ara. Ɔda so ara wɔ ne fĩ mu.+ 14 “‘Sɛ obi wu wɔ ntamadan bi mu a, mmara a ɛwɔ hɔ ni: Obiara a ɔwɔ ntamadan no mu anaa obiara a ɔbɛba mu no ho begu fĩ nnanson. 15 Na ade biara a ano da hɔ+ a mmuaso nni so no ho ntew. 16 Afei nso sɛ obi wɔ wuram na ɔde ne nsa ka nea wawu wɔ nkrante ano+ anaa efunu anaa onipa dompe+ anaa ɔda bi a, ne ho begu fĩ nnanson. 17 Ɛba saa a, wɔmfa nsõ a wɔsesaw fii baabi a wɔhyew aboa no de bɔɔ bɔne ho afɔre no bi mmra. Wɔmfa ngu ade mu mma nea ne ho agu fĩ no, na wonhwie mmasu ngu so. 18 Afei obi a ne ho tew+ mfa sommɛ+ mmɔ nsu no mu na ɔmfa mpete ntamadan no ne emu nneɛma nyinaa ne akra a wɔwɔ hɔ so. Na sɛ obi ho ka dompe anaa nea wawu wɔ nkrante ano anaa efunu anaa ɔda bi a, ɔmfa bi mpete ne ho. 19 Nea ne ho tew no mfa mpete nea ne ho agu fĩ no so da a ɛto so abiɛsa ne da a ɛto so ason no, na onnwira ne ho da a ɛto so ason no.+ Afei ɔnhoro ne ntade na onguare na ne ho bɛtew anwummere. 20 “‘Na sɛ obi ho ntew na wannwira ne ho a, ɛnde wontwa ɔkra a ɔte saa no mfi asafo no mu,+ efisɛ Yehowa kronkronbea no na wagu ho fĩ. Esiane sɛ wɔamfa ahodwira nsu no bi ampete ne ho nti, ne ho ntew. 21 “‘Wobedi ahyɛde yi so daa: Nea ɔbɛpete ahodwira nsu no nso nhoro ne ntade,+ na nea ɔde ne nsa bɛka ahodwira nsu no nso nyɛ saa ara. Ne ho begu fĩ akosi anwummere. 22 Na biribiara a nea ne ho agu fĩ no besom no nso ho begu fĩ,+ na ɔkra biara a obeso dekode no mu nso ho begu fĩ akosi anwummere.’”+\n^ Hwɛ 5:2 ase hɔ asɛm.


‘Ka Ogye Ho Asɛm Kyerɛ Nnommum’\nƆwɛn-Aban—Nea Adesua Nsɛm Wom | December 15, 2005\nBERE a Yesu hyɛɛ n’asɛnka adwuma ase no, ɔkae sɛ n’adwuma no fã bi ne sɛ ‘ɔbɛka ogye ho asɛm akyerɛ nnommum.’ (Luka 4:18) Nokware Kristofo suasua wɔn Wura, enti wɔn nso wɔka Ahenni ho asɛmpa no kyerɛ “nnipa ahorow nyinaa” ma nnommum nya honhom fam ogye ma wɔn abrabɔ di mũ.—1 Timoteo 2:4.\nƐnnɛ, saa adwuma yi fã bi ne sɛ wɔbɛka asɛmpa no akyerɛ nnommum ankasa anaa nnipa a wɔayɛ bɔne ma wɔde wɔn agu afiase na wɔpɛ sɛ wohu Nyankopɔn no. Kenkan asɛnka adwuma a Yehowa Adansefo ayɛ no afiase wɔ Ukraine ne Europa aman foforo so no ho asɛm a ɛhyɛ nkuran yi, na w’ani begye.\nWɔn a Wɔnom Nnubɔne Abɛyɛ Kristofo\nSerhii * adi mfe 38, nanso ɔde emu mfe 20 ada afiase. Ɛhɔ mpo na owiee sukuu. Ɔka n’asɛm sɛ: “Mfe kakra ni a midii awu ma wɔde me bɛtoo afiase, na meda so da ha. Wɔ afiase ha no, na mipoopoo m’ani kyerɛ nkurɔfo ma enti na nneduafo no bi suro me.” Eyi ma ɔtee nka sɛ wanya ahofadi anaa? Dabi. Nnubɔne ne nsã ne tawa de Serhii yɛɛ akoa mfe pii.\nNea ɛbae ne sɛ ne yɔnko deduani bi kaa Bible mu asɛm kyerɛɛ no. Ɛyɛɛ sɛ nea hann bi atɔ no so. Asram kakraa bi mu no, ogyaee nnubɔnenom bɛkaa asɛmpa no bi na ɔbɔɔ asu. Seesei Serhii nni adagyew koraa wɔ afiase hɔ. Ɔyɛ Yehowa somfo a ɔde ne bere nyinaa reka asɛmpa no. Waboa nneduafo baason ama wɔasakra abɛyɛ ne nuanom a ɔne wɔn resom Nyankopɔn. Wɔayi emu baasia, nanso Serhii da so ara da afiase. Eyi nhaw no efisɛ ɔpɛ sɛ ɔboa ebinom nso ma wobehu Nyankopɔn.—Asomafo Nnwuma 20:35.\nWɔn a Serhii ne wɔn suaa Bible no mu biako ne Victor. Victor yɛ obi a na ɔtɔn nnubɔne san nom bi. Bere a woyii Victor fii afiase no, ɔkɔɔ n’anim wɔ Nyankopɔn som mu ma otumi kɔɔ Asomfo Nteetee Sukuu no bi mpo wɔ Ukraine. Seesei ɔyɛ ɔkwampaefo titiriw a ɔka asɛmpa no wɔ Moldova. Victor asɛm a ɔka ni: “Midii mfe 8 na mehyɛɛ ase nom sigaret, midii mfe 12 na mebɛyɛɛ kɔwensani, midii mfe 14 na mehyɛɛ ase nom nnubɔne. Ná mepɛ sɛ mesesa m’abrabɔ, nanso meyɛɛ bi ara anyɛ yiye. Afei wɔ afe 1995 mu, bere a na me ne me yere refa adwene sɛ yebetu afi m’ayɔnkofo ahuhufo no nkyɛn no, wudini bi a okunkum nnipa basabasa de sekan wɔɔ me yere kum no. M’asɛm yɛɛ mmɔbɔ papaapa. Ná metaa bisa sɛ: ‘Enti seesei me yere wɔ he? Sɛ obi wu a ɔkɔ he?’ Nanso mannya mmuae biara. Menom nnubɔne pii de kataa m’awerɛhow so. Nnubɔne ho adwuma a na meyɛ no nti na wɔkyeree me kɔtoo afiase mfe anum no. Ɛhɔ na Serhii kyerɛkyerɛɛ nsɛm mu kyerɛɛ me. Meyɛe ara sɛ megyae nnubɔnenom nanso ankosi hwee. Mmom Bible a misuae no nkutoo na afei de ama magyae nom. Tumi wɔ Onyankopɔn Asɛm mu paa!”—Hebrifo 4:12.\nAwudifo ne Akorɔmfo Werɛmfo Sesa\nVasyl annom nnubɔne da, nanso biribi foforo de no yɛɛ akoa. Ɔkyerɛkyerɛ mu sɛ: “Ná mede me nsa ne ma nan nyinaa boro nkurɔfo. Migyae a na ennyae. Misuaa sɛnea mɛboro nkurɔfo nanso wɔn ho baabiara mpira.” Ná Vasyl de ne patapaasɛm no wia nkurɔfo nneɛma. “Wɔde me too mu mprɛnsa, ma enti me yere gyaa me aware. Nea etwa to a wɔde me too mu mfe anum no, mekenkanee Yehowa Adansefo nhoma. Ɛkaa me maa mekenkan Bible, nanso mannyae me koma so ade no—akokoakoko no.\n“Nanso bere a mekenkan Bible asram asia no, biribi sesãe wɔ me mu. Sɛ meboro obi mpo a na ɛnyɛ me dɛ bio. Enti mehyɛɛ ase hwɛɛ m’abrabɔ mu de totoo Yesaia 2:4 ho, na mihui sɛ sɛ mansesa m’adwene a mɛda afiase awu. Enti metoo ntɔkwaw no ho biribiara gui na mehyɛɛ ase sɛ meresesa me suban. Ná ɛnna fam, nanso metraa ase dinn dwenee nsɛm ho bɔɔ ho mpae no, mede nkakrankakra gyaee me subammɔne no. Ɛtɔ da bi a na misu srɛ Yehowa sɛ ɔmma me ahoɔden a mede begyae ntɔkwako no. Awiei koraa no, ɛyɛɛ yiye.\n“Woyii me fii afiase no, me ne me yere san ka boom bio. Seesei meyɛ adwuma wɔ baabi a wotu biriw. Ɛma minya adagyew ne me yere kɔ asɛnka na ɛma minya kwan di m’asɛde ho dwuma wɔ asafo no mu nso.”\nNá Mykola ne ne nnamfo yɛ akorɔmfo werɛmfo a na wɔbɔ korɔn wɔ sikakorabea pii a ɛwɔ Ukraine no mu. Ɛno nti wɔde no kɔtoo afiase mfe du. Ansa na wɔde no rekɔtom no, na wakɔ asɔre pɛnkoro pɛ—a adwene a ɔde kɔe ne sɛ ɔrekɔpɛ ɔkwan a ɔbɛfa so akowia asɔre no sika. Anyɛ yiye amma Mykola, nanso ɛhɔ a ɔkɔe no maa ogye dii sɛ ɛbɛyɛ sɛ asɔfo, kyɛnerɛ ne nyamesom dapɔnna ho nsɛm a ne kan yɛ anihaw na ayɛ Bible mu ma. Ɔka sɛ: “Manhu nea ɛkãã me ma mifii ase kenkan Bible. Nea ɛyɛɛ me nwonwa ne sɛ, ná ɛnte sɛ nea m’adwene yɛ me no!” Ɔkae sɛ obi ne no mmesua Bible, na ɔbɔɔ asu wɔ afe 1999 mu. Seesei ɔyɛ asafo mu somfo a ɔbrɛ ne ho ase, na sɛ wohwɛ no a, worenka sɛ ɔno ne korɔmfo werɛmfo a na owia sika wɔ sikakorabea no!\nWobuaa Vladimir kumfɔ. Bere a ɔretwɛn ama wɔakokum no no, ɔbɔɔ Nyankopɔn mpae na ɔhyɛɛ bɔ sɛ, sɛ wɔde ne ho kyɛ no a, ɔbɛsom no. Ɛbere no ara mu na wɔsesaa mmara no, enti wɔannya ankum no na mmom wɔkae sɛ ɔnkɔda afiase afebɔɔ. Ɛnam sɛ na Vladimir ahyɛ bɔ nti, ofii ase hwehwɛɛ nokware som. Ɔnam nkrataakyerɛw so suaa Bible maa Adventist asɔre bi maa no abodin krataa, nanso ne bo antɔ ne yam.\nNanso bere a Vladimir kenkan Ɔwɛn-Aban ne Nyan! wɔ afiase hɔ nhomakorabea mu no, ɔkyerɛw krataa kɔɔ Yehowa Adansefo Betel adwumayɛbea a ɛwɔ Ukraine sɛ obi mmɛsra no. Bere a anuanom a wɔbɛn hɔ kɔsraa no no, na ɔno ara ayɛ ne ho Ɔdansefo reka asɛmpa no wɔ afiase hɔ. Anuanom no boaa no ma ɔfatae sɛ ɔka Ahenni no ho asɛmpa. Seesei Vladimir ne adawurubɔfo baason a wɔn nso da afiase hɔ no retwɛn sɛ wɔbɛbɔ wɔn asu. Nanso asɛm kakra wɔ hɔ. Wɔn a wɔde wɔn agu afiase afebɔɔ no, obiara ne ne som muni na ɛda dan biako mu. Enti wɔn a Vladimir ne wɔn da dan biako mu no nyinaa ne no wɔ som biako mu. Enti hena na wɔbɛka asɛmpa no akyerɛ no? Wɔka bi kyerɛ afiase awɛmfo no na wɔkyerɛw nkrataa nso.\nNazar tu fii Ukraine kɔɔ Czech Republic, na ɛhɔ na ɔde ne ho kɔbɔɔ akorɔmfo kuw bi. Ɛno nti ɔkɔdaa mu mfe abiɛsa ne fã. Bere a ɔda afiase no, Yehowa Adansefo bi a wofi Karlovy Vary bɛsraa no, ogyee wɔn suaa nokware no, na ɔsesaa ne suban koraa. Awɛmfo no biako hui sɛ Nazar asesa no, ɔka kyerɛɛ nnipa a Nazar ne wɔn te dan biako mu no sɛ: “Sɛ mo nyinaa mubetumi ayɛ sɛ Ukraineni no a, anka nea ɛbɛba ara ne sɛ mɛkɔ akɔpɛ adwuma foforo ayɛ.” Ɔfoforo nso kae sɛ: “Yehowa Adansefo yi aben ampa. Obi di bɔne ma yɛde no to afiase, nanso obefi ha no na wayɛ nipa pa.” Seesei wayi Nazar aba fie. Wasua duadwumfo adwuma, aware, na ɔne ne yere nyinaa atu wɔn ho asi hɔ reka asɛmpa no. Ɔde aseda kɛse ma Adansefo no sɛ wɔbaa ne nkyɛn wɔ afiase!\nAdwuma no Asɔ Ani\nƐnyɛ nneduafo no nko ara na wɔn ani asɔ adwuma a Yehowa Adansefo reyɛ no. Afiase a ɛwowɔ Poland no biako nanmusini, Miroslaw Kowalski kae sɛ: “Yɛn ani sɔ wɔn nsrahwɛ no paa. Nneduafo no bi huu amane wɔn mmofrabere mu. Ebia na wɔne wɔn anni no sɛ nnipa. . . . Mmoa [a Adansefo no de ama] no som bo yiye efisɛ yenni nnipa ne akyerɛkyerɛfo dodow a ɛsɛ.”\nAfiase a ɛwɔ Poland no biako bi mu panyin kyerɛw kɔɔ Betel adwumayɛbea kɔka kyerɛɛ wɔn sɛ wɔntrɛw adwuma a wɔyɛ wɔ ne hɔ no mu. Dɛn ntia? Ɔkyerɛkyerɛɛ mu sɛ: “Sɛ Ɔwɛn-Aban ananmusifo taa ba ha a, ebetumi aboa nneduafo no ama wɔanya suban pa a ɛbɛma wɔne nkurɔfo atra asomdwoe mu, na ɛbɛtew ntɔkwaw a wotwa wɔn ho ko no so.”\nUkraine koowaa krataa bi bɔɔ amanneɛ sɛ, adwennwene hyɛɛ deduani bi so maa anka ɔrekum ne ho nanso Yehowa Adansefo boaa no. Amanneɛbɔ no kyerɛ sɛ: “Seesei owura no de nkakrankakra renya anidaso. Odi afiase mmara so na nneduafo a aka no hwɛ no sua no.”\nƐnyɛ Afiase Hɔ Nko na Wonya so Mfaso\nƐnyɛ afiase hɔ nko na wonya Yehowa Adansefo adwuma no so mfaso. Sɛ woyi nneduafo no fi afiase mpo a Adansefo no boa wɔn. Brigitte ne Renate yɛ Kristofo mmea baanu a wɔayɛ adwuma yi mfe pii de aboa mmea a wɔyɛ nneduafo. Germany koowaa krataa, Main-Echo Aschaffenburg, ka Kristofo baanu yi ho asɛm sɛ: “Sɛ woyi nneduafo a wɔyɛ mmea no kɔ fie mpo a wɔsan kɔsra wɔn asram abiɛsa kosi anum hyɛ wɔn nkuran sɛ wɔmfa botae pa bi nsi wɔn ani so wɔ abrabɔ mu. . . . Aban mpanyimfo agye wɔn atom sɛ nnipa a wɔatu wɔn ho asi hɔ reboa nneduafo a wɔayi wɔn no. . . . Nkitahodi pa da wɔne afiase mpanyimfo no nso ntam.” Saa adwuma yi aboa nnipa pii a kan na wɔyɛ nneduafo no ma wɔahyira wɔn nkwa so ama Yehowa.\nAfiase mpanyimfo no mpo nya Bible nkyerɛkyerɛ adwuma a Yehowa Adansefo reyɛ no so mfaso. Ɛho nhwɛso ne sɛ, ná Roman yɛ ɔsraani panyin wɔ Ukraine afiase bi a ɔno na ɔhwɛ sɛ nneduafo no adwenem da hɔ anaa. Bere a Adansefo kɔsraa no wɔ fie no, ɔpenee so sɛ obesua Bible. Afei obehui sɛ sɛɛ wɔmma Adansefo no kwan mma wɔnkɔ nneduafo no nkyɛn wɔ baabi a ɔyɛ adwuma no. Enti ɔka kyerɛɛ afiase panyin no sɛ ɔpɛ sɛ ɔde Bible nso yɛ nneduafo no ho adwuma. Ɔpenee n’abisade no so, na nneduafo bɛyɛ du ani begyee asɛm no ho. Ná Roman taa ka Bible mu nsɛm pii a ɔresua no bi kyerɛ nneduafo no, na nea ɔyɛe no sow aba pa bebree. Bere a woyii wɔn no, ebinom toaa so kɔɔ wɔn anim bɛyɛɛ Kristofo a wɔabɔ asu. Onyankopɔn Asɛm mu tumi a Roman hui nti, ɔfaa n’adesua no aniberesɛm. Ogyaee sraadi no toaa Bible nkyerɛkyerɛ adwuma no so. Seesei ɔne obi a wakɔda afiase pɛn na ɛbom yɛ asɛnka adwuma no.\nDeduani bi kyerɛwee sɛ: “Ɛha de, Bible ne Bible ho nhoma ne Bible adesua na ɛwowaw yɛn.” Nsɛm yi ma yehu sɛ afiase binom wɔ hɔ a wohia Bible ho nhoma paa. Asafo bi a ɛwɔ Ukraine ka Bible nkyerɛkyerɛ adwuma a wɔkɔyɛ wɔ afiase no ho asɛm sɛ: “Ɛhɔ mpanyimfo no ani asɔ nhoma a yɛde ma wɔn no. Yɛde Ɔwɛn-Aban ne Nyan! no mu biara 60 na ɛma wɔn.” Asafo bi nso kyerɛw sɛ: “Yɛyɛ adwuma wɔ afiase bi a ɛwɔ nhomakorabea nketewa 20. Yɛde nhoma a yɛtaa de kɔ asɛnka no bi gu nhomakorabea biara. Woka ne nyinaa bom a nhoma no dodow yɛ nnaka 20.” Baabi mpo de, awɛmfo no de yɛn nsɛmma nhoma no hyehyɛ ade mu kama wɔ nhomakorabea hɔ sɛnea ɛbɛyɛ a nneduafo no betumi akan nea ɛbɛba biara.\nWɔ afe 2002 mu no, Betel adwumayɛbea a ɛwɔ Ukraine no buee Dwumadibea a ɛhwɛ nneduafo ho nsɛm so. Ɛde besi nnɛ no, wɔne afiase mmiako mmiako 120 na adi nkitaho, na wɔde ahyɛ asafo binom nsa ma wɔreyɛ mu adwuma. Ɔsram biara wɔn nsa ka nkrataa bɛyɛ 50 fi nneduafo hɔ a wɔn mu dodow no ara pɛ sɛ wɔbrɛ wɔn nhoma anaasɛ wɔne wɔn besua Bible. Wɔde nhoma ne nsɛmma nhoma ne nhomawa kɔma wɔn kosi sɛ anuanom a ɛbɛn hɔ no bɛkɔ hɔ.\nƆsomafo Paulo kyerɛw kɔmaa ne mfɛfo Kristofo sɛ: “Monkae wɔn a wɔagu wɔn mpokyerɛ no.” (Hebrifo 13:3) Wɔn a wɔn gyidi nti na wogu afiase no ho asɛm na na ɔreka. Ɛnnɛ, Yehowa Adansefo dwene wɔn a wɔde wɔn agu afiase no ho, wɔkɔsra wɔn na ‘wɔka ogye ho asɛm kyerɛ nnommum.’—Luka 4:18.\n^ nky. 5 Wɔasesa din no bi.\nAfiase ban a ɛwɔ L’viv, Ukraine\nVasyl ne ne yere Iryna\nShare Share ‘Ka Ogye Ho Asɛm Kyerɛ Nnommum’\nw05 12/15 kr. 9-12\nBuronya ne Afe Foforo Yi—So W’anidaso Bɛbam?\nBuronya Bere—Adwene Bɛn na Ɛwom?\nItalia Bible Afa Bere Dennen Mu\nWɔboa Chinafo Wɔ Mexico\nOnyankopɔn Ne Nnipa—Hena Na Wutie No?\nƐnnɛ Ne Bere A Ɛsɛ Sɛ Wokeka Wo Ho\nAfe 2005 Ɔwɛn-aban Mu Nsɛm A Wɔahyehyɛ\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM December 15, 2005\nShare Share ƆWƐN-ABAN—NEA ADESUA NSƐM WOM December 15, 2005\nƆWƐN-ABAN—NEA ADESUA NSƐM WOM December 15, 2005


NWT—Adɛn nti na yɛayɛ nsakrae wɔ Dwom 144:12-15?\nKENKAN WƆ Afrikaans Albanian Alur Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel (Western) Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\n“Kyerɛw Kronkron—Wiase Foforo Nkyerɛase” a yɛayɛ no foforo (yenni bi wɔ Twi mu) a woyii no adi afe 2013 no, yɛakyerɛ Dwom 144:12-15 ase ma afa Onyankopɔn nkurɔfo ho. Wiase Foforo Nkyerɛase a na ɛwɔ hɔ ansa na yɛreyɛ foforo yi kyerɛe sɛ ɛfa ananafo abɔnefo a wɔaka wɔn ho asɛm wɔ Dwom 144:11 no ho. Adɛn nti na yɛayɛ saa nsakrae yi?\nHebri mu no, wobetumi akyerɛ ase wɔ akwan mmienu yi so ama ayɛ yiye. Ne saa nti, ntease a edi hɔ yi na ɛma yɛyɛɛ nsakrae no:\nSɛnea yɛakyerɛ ase seesei no, nsɛmfua a ɛwom no ne kasa mmara nyinaa foa so. Asɛmfua a edi kan wɔ Dwom 144:12 no na ɛbɛma yɛate asɛm a ɛwɔ Dwom 144:12-15 ne nsɛm a odwontofo no dii kan kae ansa na ɔreka wei no ase. Hebri asɛmfua a edi kan wɔ Dwom 144:12 no ne asher. Yebetumi akyerɛ asher ase wɔ akwan pii so. Ɛho nhwɛso ni. Yebetumi ate ase sɛ ɛyɛ edinnsiananmu te sɛ “wɔn.” Asɛm a wɔde dii dwuma wɔ nkyerɛase dedaw no mu ne “wɔn.” Ɛno nti, nneɛma pa a Dwom 144:12-14 ka ho asɛm no, yɛkyerɛɛ ase sɛ ɛfa abɔnefo a na odwontofo no adi kan aka wɔn ho asɛm no ho. Nanso, asher betumi nso akyerɛ nea asɛm bi kowie anaa ɛso nsunsuanso. Wobetumi nso akyerɛ ase “saa” anaa “ɛno na,” “sɛnea ɛbɛyɛ a,” anaa “afei.” Wiase Foforo Nkyerɛase a yɛayɛ no foforo a yeyii no adi afe 2013 no, asɛm a yɛde dii dwuma ne “ɛno na.” Saa ara na wɔakyerɛ ase wɔ Bible afoforo mu nso.\nSɛnea yɛakyerɛ asɛmfua no ase wɔ Dwom 144:12 no ne dwom no mu nsɛm nyinaa hyia. Asɛm “ɛno na” a Dwom 144:12 de adi dwuma seesei no boa yɛn ma yɛte ase sɛ nhyira a wɔaka ho asɛm wɔ nkyekyɛm 12 kosi 14 no fa treneefo ho, wɔn a wɔsrɛ sɛ ‘wonnya wɔn ho ntetew, na wonnye wɔn mfi’ abɔnefo nsam no (nkyekyɛm 11). Saa nsakrae yi ama nkyekyɛm 15 no mu ada hɔ yiye. Ɛhɔ no, asɛmfua “anigye” pue mprenu, na sɛnea yɛakyerɛ ase seesei no, ama nsɛm no nyinaa ahyia kama. Ɛno nti, nsɛm mmienu no nyinaa mu no, anigye a wɔka ho asɛm no fa nnipa koro no ara ho. Saa nkurɔfo no ne wɔn a “wɔn Nyankopɔn ne Yehowa!” Bio nso, kae sɛ, mfitiase Hebri nkyerɛwee no, na kasa mu agyiraehyɛde anaa kasa mu home, te sɛ nkatomde nni mu. Enti, sɛ nkurɔfo rekyerɛ Bible ase a, ɛsɛ sɛ wohu nea Hebri asɛm no kyerɛ ankasa, na wohu sɛ Hebri mu no, wɔde anwensɛm di dwuma pa ara. Afei nso, ɛsɛ sɛ wɔhwɛ nsɛm a ɛfa ho nyinaa ne Bible mu nsɛm foforo a ɛfa nea wɔreka no ho.\nSɛnea yɛakyerɛ Hebri asɛmfua no ase wɔ nkyerɛase foforo no mu no, ɛne Bible mu nsɛm foforo a ɛhyɛ bɔ sɛ Onyankopɔn behyira ne nkurɔfo anokwafo no hyia. Esiane nsakrae a yɛayɛ wɔ sɛnea yɛakyerɛ asɛmfua asher ase mu no nti, seesei Dwom 144 no ma yɛte anidaso a na Dawid wɔ no ase yiye. Ná Dawid wɔ anidaso pa ara sɛ, sɛ Onyankopɔn gye Israel man no fi wɔn atamfo nsam a, ɔbɛma wɔn ani agye na asi wɔn yiye. (Lev. 26:9, 10; Deut. 7:13; Dw. 128:1-6) Ɛho nhwɛso ni. Deuteronomium 28:4 ka sɛ: “Nhyira bɛka wo yafunum aba ne w’asase so aba ne w’afieboa mma ne w’anantwi mma ne wo nguan mma.” Nokwasɛm ne sɛ, bere a Dawid ba Solomon yɛ ɔhene wɔ Israel no, ɔman no nyaa asomdwoe a na ebi mmae da, na esii wɔn yiye nso. Bio nso, nea ɛkɔɔ so bere a Solomon redi hene no, ɛma yehu nea ɛbɛkɔ so wɔ Mesia no ahenni mu.—1 Ahe. 4:20, 21; Dw. 72:1-20.\nNea yɛreka akosi ne sɛ, nsakrae a yɛayɛ wɔ Dwom 144 mu no, ɛnsesa Bible ntease a yɛwɔ. Mmom, anidaso a ɛda Yehowa asomfo koma so fi bere tenten no, Dwom 144 si so dua yiye. Yehowa asomfo wɔ anidaso sɛ Onyankopɔn bɛsɛe abɔnefo, na ɛno akyi wama treneefo anya asomdwoe afebɔɔ na asi wɔn yiye.—Dw. 37:10, 11.


1 Mose 40 AKCB – Génesis 40 CST | Biblica\n1 Mose 40 AKCB – Génesis 40 CST\n1 Mose 40:1-23\nYosef Kyerɛ Dae Ase\n1Mmere bi akyi no, ɛbaa sɛ Misraimhene Farao nsahyɛfo panyin ne ne brodotofo panyin fom no. 2Farao bo fuw ne nsahyɛfo panyin no ne ne brodotofo panyin no yiye. 3Enti ɔde wɔn koguu afiase wɔ ɔwɛmfo panyin Potifar no fi, beae koro no ara a wɔde Yosef kɔtoo no. 4Ɔwɛmfo panyin Potifar de wɔn hyɛɛ Yosef nsa sɛ, ɔnhwɛ na ɔnyɛ nea ehia wɔn nyinaa mma wɔn.\nWɔdaa afiase hɔ kyɛɛ kakraa no, 5nnipa baanu no nyinaa a na wɔyɛ ɔhene Farao brodotofo panyin ne nsahyɛfo panyin a na wogu afiase hɔ no sosoo adae anadwo koro no ara. Na saa adae abien no mu biara wɔ ne nkyerɛase.\n6Ade kyee a Yosef baa nneduafo baanu no nkyɛn no, ohuu sɛ wɔn nyinaa ayeyɛ bosobosoo. 7Obisaa Farao fi mpanyimfo nneduafo a na wɔne no gu afiase hɔ no se, “Adɛn nti na nnɛ de, mo werɛ ahow mo ho sɛɛ?”\n8Nneduafo no buaa Yosef se, “Anadwo yi, yɛn baanu nyinaa sosoo adae, nanso yennya obiara wɔ ha nkyerɛ yɛn ase.”\nYosef nso ka kyerɛɛ wɔn se, “Ɛwɔ mu sɛ Onyankopɔn na ɔkyerɛ dae ase de, nanso monka mo dae a mososoe no nkyerɛ me.”\n9Enti Farao nsahyɛfo panyin no dii kan kaa ne dae a ɔsoo no kyerɛɛ Yosef se, “Me dae mu no, mihuu bobe dua. 10Na saa bobe dua no wɔ mman abiɛsa. Eguu nhwiren, hyehyɛ nyin yɛɛ kasiaw beree. 11Na mikura ɔhene Farao nsa kuruwa. Metetew bobe aba no, kyikyi guu ɔhene Farao nsa kuruwa no mu, de maa no sɛ ɔnnom.”\n12Yosef ka kyerɛɛ nsahyɛfo panyin deduani no se, “Wo dae no ase ni: mman abiɛsa a wuhui no kyerɛ nnansa. 13Nnansa ntam no, Farao beyi wo, ama woakodi wo dibea sɛ ɔhene nsahyɛfo panyin. Na wode Farao kuruwa bɛhyɛ ne nsa sɛnea na woyɛ no kan no. 14Na sɛ esi wo yiye a, kae me na yɛ me adɔe; ka me ho asɛm kyerɛ ɔhene Farao, na ɔmma wommeyi me mfi afiase ha. 15Efisɛ manyɛ bɔne biara na wɔkyeree me fii me manfo Hebrifo asase so de me baa ha. Na ɛha nso mpo a meda yi, manyɛ mfomso biara a ɛsɛ sɛ wogyina so de me to afiase.”\n16Bere a brodotofo panyin deduani no huu sɛ Yosef akyerɛ nsahyɛfo panyin no dae no ase, ama atɔ asom no, ɔka kyerɛɛ Yosef se, “Me nso, mesoo dae bi. Me dae no mu no, na meso nkɛntɛn abiɛsa a brodo gugu mu. 17Kɛntɛn a esi soro pɛɛ no, na nnuan ahorow a wɔato a mede rekɔma Farao gu mu a na nnomaa sisi aduan no so wɔ mʼatifi redi.”\n18Yosef ka kyerɛɛ no se, “Wo dae a wosoo no nkyerɛase ni, Nkɛntɛn abiɛsa no gyina hɔ ma nnansa. 19Nnansa ntam no, Farao bɛma wɔabeyi wo afi afiase ha, atwa wo ti, de wo sin no akɔsɛn dua so, ama nnomaa asosɔw wo nam.”\n20Ne nnansa so no, na Farao redi nʼawoda. Enti ɔtoo pon kɛse bi maa ne mpanyimfo ne ne fifo nyinaa. Ɔsoma ma wokoyii ne brodotofo panyin ne ne nsahyɛfo panyin nneduafo no fii afiase hɔ baa nʼanim. 21Ɔhene Farao san de ne nsahyɛfo panyin no sii ne sibea ma ɔhyɛɛ ɔhene Farao nsa. 22Nanso ne brodotofo panyin no de, Farao ma wɔkɔsɛn no sɛnea Yosef kyerɛɛ ne dae no ase kyerɛɛ no no pɛpɛɛpɛ.\n23Nsahyɛfo panyin no nso werɛ fii Yosef a wankae no koraa.\nAKCB : 1 Mose 40